text:
ESE BYARAREMWE?
Igikonoshwa k’ikinyamushongo cyo mu nyanja
IGIKONOSHWA k’ikinyamushongo cyo mu mazi kirakirinda, bigatuma gishobora guhangana n’ibishobora kugitsikamira. Abahanga barimo gukora ubushakashatsi ku miterere y’icyo gikonoshwa, kugira ngo bazubake amazu kandi bakore imodoka zizarinda abantu akaga.
Suzuma ibi bikurikira: Abo bahanga bakoze ubushakashatsi ku bikonoshwa bigizwe n’ibice bibiri n’ibindi bimeze nka rasoro.
Igihe basuzumaga igikonoshwa kigizwe n’ibice bibiri, babonye ko iyo gitsikamiwe, izo mbaraga kizohereza aho ibyo bice bibiri bihurira no ku miguno yacyo. Igikonoshwa kimeze nka rasoro cyo, cyohereza izo mbaraga ahagana hagati cyangwa ahagana hejuru hagutse. Ibyo bikonoshwa byombi, byerekeza imbaraga zibitsikamiye ku gice gikomeye cy’igikonoshwa. Ibyo bigaragaza ko iyo icyo kinyamushongo gitsikamiwe, igikonoshwa cyacyo ari cyo kikirinda.
Nanone abahanga bakoreye ubushakashatsi ku bintu bijya kumera nk’ibyo bikonoshwa. Muri byo harimo ibikonoshwa by’ibinyamushongo bisanzwe, ibintu bimeze nk’ibisate by’umubumbe n’ibindi bifite ishusho y’umutemeri. Baje kubona ko ibikonoshwa by’ibinyamushongo bisanzwe bikomeye cyane, ibyo bikaba bituma bigira ubushobozi bwo guhangana n’ibibitsikamira, bwikubye kabiri ubw’ibindi bintu biteye nka byo.
Hari ikinyamakuru cyagize kiti: “Abantu nibagera ku rwego rwo gukora imodoka iteye nk’igikonoshwa cy’ikinyamushongo, izaba ari nziza cyane kandi irinda abayirimo impanuka.”
Ubitekerezaho iki?: Ese igikonoshwa k’ikinyamushongo cyo mu nyanja cyabayeho binyuze ku bwihindurize, cyangwa cyararemwe?


c: text/html

text:
UBUTUMWA NYIRUBUTUNGANE PAPA BENEDIGITO WA CUMI NA BATANDATU YAGENEYE UMUNSI MPUZAMAHANGA W’IYOGEZABUTUMWA 2011
Ku wa 23 Ukwakira 2011
“Nk’uko Data yantumye, nanjye ndabatumye” (Yh 20, 21)
Igihe twizihizaga Yubile y’imyaka 2000, dutangiye ikinyagihumbi gishya cy’ubukristu, Nyirubutungane Papa Yohani Pawulo wa Kabiri, yashimangiye ko ari ngombwa kuvugurura uburyo bwo kogeza Ivanjili hose « bigakoranwa umwete nk’uwaranze abakristu ba mbere » ( Ibaruwa Novo millenio ineunte, 58). Ni umurimo w’ingirakamaro Kiliziya igeza ku bantu bose bashakashaka ukuri, kugira ngo bashobore kugera ku buzima nyabwo. Ni yo mpamvu duhora tuwushishikarizwa buri mwaka igihe twizihiza umunsi mpuzamahanga w’iyogezabutumwa. Koko rero, iyogezabutumwa rihoraho ryubaka Kiliziya, ubwitange bwayo n’umwete w’ubutumwa, rikanavugurura uburyo bwo kogeza Ivanjili kugira ngo burusheho kujyana n’ibihe tugezemo, bikeneye iyogezabutumwa rishya n’ishyaka ryo kwitangira Inkuru Nziza. « Ni byo koko, iyogezabutumwa rivugurura Kiliziya, rigakomeza ukwemera kwayo n’ibiyiranga, ribyutsa umwete n’imigambi mishya. Ukwemera kurushaho gukomera iyo kugezwa ku bandi!
Kwitangira umurimo w’iyogezabutumwa ni ryo shingiro ry’imigambi y’iyogezabutumwa rivugurura abakristu (Yohani Pawulo wa Kabiri, Redemptoris missio, 2).
Nimugende mwigishe
Ubu butumwa buhora bwibutswa buri gihe mu mihango ya liturujiya, by’umwihariko mu gitambo cy’Ukaristiya, gisozwa n’ubutumwa Yezu wazutse yahaye intumwa ze agira ati: « Nuko rero nimugende…» (Mt 28, 19). Liturujiya ihuza « abaturutse hirya no hino ku isi » kandi « ibohereza mu isi » kuba abahamya b’ibyo biboneye: ububasha bw’umukiro bakesha ijambo ry’Imana ritanga agakiza n’ububasha bukiza bukomoka ku iyobera rya Pasika ya Nyagasani . Abahuye na Nyagasani Yezu wazutse bose bumvise ko ari ngombwa kubimenyesha abandi nk’uko abigishwa babiri ba Emawusi babigenje. Bamaze kumenyera Nyagasani mu imanyura ry’umugati « ako kanya barahaguruka basubira i Yeruzalemu. Bahasanga ba Cumi n’umwe bateranye, bari kumwe na bagenzi babo bandi », babatekerereza uko byagenze mu nzira (Lk 24, 33-34). Papa Yohani Pawulo wa Kabiri yadushishikarije kuba maso kugira ngo tumenye Yezu Kristu kandi tugeze Inkuru Nziza ye ku bandi: «Twabonye Nyagasani ! » (Ibaruwa Novo millenio ineunte, 59).
Mwigishe amahanga yose
Amahanga yose agomba gushyikirizwa Inkuru Nziza. Kiliziya « ibereyeho iyogezabutumwa kuko ubwayo ikomoka ku butumwa bwa Kristu no ku butumwa bwa Roho Mutagatifu, nk’uko byagenwe n’Imana Data » (Inama Nkuru ya Vatikani ya Kabiri, Ad Gentes, 2). Uko kwitangira iyogezabutumwa ni « ingabire n’inshingano bya Kiliziya, ni nabyo biyiranga ku buryo nyabwo. Kiliziya ni nacyo ibereyeho » (Pawulo wa Gatandatu, Ibaruwa Evangelii nuntiandi, 14). Kubera iyo mpamvu igomba guhora yaguye amarembo. Ubutumwa bwayo burenga imbibi z’aho yubatse. Hakurikijwe ijambo rya Yezu Kristu kandi bishingiye ku ngabire n’urukundo bye, umurimo wa Kiliziya ugera ku bantu bose ku buryo bwuzuye kugira ngo ubageze ku kwemera ( reba Ad gentes, 5).
Uwo murimo uhangayikisha Kiliziya buri gihe kuko ubutumwa Yezu Kristu yayishinze ntaho buragera. «…Turebye uko ibintu bimeze muri iki gihe, dusanga ubwo butumwa busa n’aho bugitangira; tugomba kubwitangira n’imbaraga zacu zose » (Yohani Pawulo wa Kabiri, Ibaruwa Redemptoris missio, 1). Ntidushobora gushyira umutima hamwe mu gihe nyuma y’imyaka 2000 hakiri abantu bataramenya Yezu Kristu kandi batarabwirwa Inkuru Nziza y’umukiro.
Hari benshi mu bakiriye Ivanjili bateye umugongo Kiliziya bakumva ko batakiri abayo, kandi umubare wabo ntuhwema kwiyongera.Na none kandi mu bihugu byinshi birimo ndetse n’ibyakiriye Ivanjili kera ubu basigaye batagishaka kuyoborwa n’amahame y’ubukristu.
Muri iki gihe hari impinduka nyinshi ku isi ziterwa n’ikusanyabukungu, imitekerereze inyuranye n’imyumvire idaha agaciro igikwiye, imyumvire n’imibereho yirengagiza Ivanjili nk’aho Imana itabaho. Ibyo bishora abantu mu gushyira imbere inyungu z’iby’isi, mu gukira batavunitse, mu kuba abacakara b’umurimo n’ibyubahiro nk’intego y’ubuzima bwabo kabone n’ubwo bakwirengagiza imigenzo myiza.
Iyogezabutumwa, inshingano ya buri wese
Kogeza Ivanjili ku isi bireba abantu bose, muri byose n’igihe cyose. Ivanjili si umwihariko w’abayakiriye gusa, ahubwo ni n’impano igomba kugezwa ku bandi, ni n’Inkuru Nziza igomba kwamamazwa. Iyo ngabire isaba kwitanga ntihabwa bamwe gusa ahubwo ihabwa ababatijwe bose bagize « ubwoko bwatoranyijwe,…ihanga ritagatifu, umuryango Imana yironkeye » (1 Pet 2,9), kugira ngo bamamaze ibikorwa bye by’agatangaza.
Ibikorwa byose rero birakenewe mu iyogezabutumwa. Ubwitange n’ubufatanye mu iyogezabutumwa rya Kiliziya ntibikorwa rimwe na rimwe gusa, kandi ntibigomba gufatwa nka kimwe mu bikorwa bisanzwe by’iyogezabutumwa. Umurimo w’iyogezabutumwa wa Kiliziya ni ngombwa kandi ugomba guhoraho iteka. Umunsi w’iyogezabutumwa ubwawo si igihe cyitaruye ibindi bikorwa bya Kiliziya mu mwaka wose, ahubwo ni umwanya w’ingirakamaro ufasha abakristu kwicara no kwibaza kugira ngo bamenye ibikenewe n’ingamba bishobora kubafasha kwitangira umurimo w’ibanze ureba iyogezabutumwa mu buzima bwa Kiliziya.
Dufatanye iyogezabutumwa muri rusange
Umurimo w’iyogezabutumwa ni urugendo rurerure rukenera ibintu byinshi binyuranye. Muri byo, igikorwa cyo gukangurira abantu iyogezabutumwa cyakomeje guha umwanya wihariye ubufatanye bw’abakristu. Iyo ni imwe mu ntego z’Umunsi mpuzamahanga w’iyogezabutumwa wifashisha Ibikorwa bya Papa byita ku Iyogezabutumwa mu gusaba inkunga ikenewe kugira ngo hitabweho imirimo yo kogeza Inkuru Nziza muri za Kiliziya zigishingwa. Ikigamijwe muri ibyo ni ugushyigikira inzego zikenewe mu gushinga no gukomeza Kiliziya hifashishijwe abakateshisite, amaseminari n’abapadiri; ikindi kandi kiba kigamijwe ni ugutanga inkunga iteza imbere imibereho myiza y’abantu cyane cyane mu bihugu byugarijwe ahanini n’ubukene, imirire mibi cyane cyane iy’abana, indwara, ibura ry’amavuriro n’iry’amashuri. Ibyo byose na byo biri mu butumwa bwa Kiliziya. Igihe yamamaza Ivanjili, iba ishishikajwe byimazeyo n’ubuzima bw’abantu.
Umugaragu w’Imana, Pawulo wa Gatandatu, yemeje ko mu kwamamaza Inkuru Nziza hadakwiye kwirengagizwa ingingo zirebana n’iterambere ry’abantu , ubutabera, kubohora abakandamizwa bose ariko hubahirizwa inzego za politiki. Kutita ku bibazo by’imibereho isanzwe y’abantu, byaba ari « ukwirengagiza inyigisho y’Ivanjili ku rukundo rwa mugenzi wacu ubabaye n’ukennye » ( Ibaruwa Evangelii nuntiandi, 31.34); koko ibyo ntibyaba bihuje n’imyitwarire ya Yezu we « wazengurukaga imijyi n’insisiro, yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose »(Mt 9, 35).
Bityo, igihe umukristu afatanya n’abandi ubutumwa bwa Kiliziya, aba yubaka ubumwe, amahoro n’ubufatanye Kristu yadusigiye kandi agira uruhare mu gusohoza umugambi w’Imana wo gucungura abantu bose. Inzitizi abakristu bagomba kurenga zibasaba kugendana n’abandi, kandi iyogezabutumwa ni kimwe mu bintu bigize urwo rugendo bakorana n’abandi. N’ubwo dutwaye muri twe ubutumwa bwa gikristu mu tubindi tumeneka ubusa, ubwo butumwa bushingiye ku Ivanjili ni ikintu cy’agaciro katagira urugero, ni ubuhamya bugaragaza Yezu Kristu wapfuye akazuka, dusanga kandi twubaha muri Kiliziya.
Umunsi w’Iyogezabutumwa nuvugurure muri buri wese ubushake n’ibyishimo byo « gusanga » abantu bose ubashyiriye Kristu. Mu izina rye, mbahaye mbikuye ku mutima umugisha wa gitumwa, nzirikana by’umwihariko abavunika n’abababara cyane kubera Ivanjili.
Bikorewe i Vatikani, ku wa 6 Mutarama 2011,
Papa Benedigito wa Cumi na Batandatu
Byahinduwe mu kinyarwanda n’itsinda rya OPM-RWANDA

robotstxt: allowed

filter: keep


text:
NIMUKANGUKE!
Mata 2014 | Ese uwakwipfira bikarangira?
—Impamvu eshatu zatuma utiyahura
Ese wigeze utekereza kwiyahura? Hari uwo uzi wabitekereje? Kumenya impamvu wagombye gukomeza kubaho, bishobora gutuma ukunda ubuzima.
Hirya no hino ku isi
Ibirimo: umugi wahuje amatara atanga uburenganzira bwo guhita ku mihanda, akaga karuta kurya indyo nkene n’inyoni yaturaze umushwi ifite imyaka irenga 60.
INAMA ZIGENEWE UMURYANGO
Jya wemera gukosorwa
Nubwo guhanwa cyangwa kunengwa bishobora kubabaza, byagufasha bite?
INGINGO Y'IBANZE
Ese uwakwipfira bikarangira?
Ni iki cyatuma umuntu yifuza gupfa?
INGINGO Y'IBANZE
Ibintu birahinduka
Nubwo ikibazo ufite kitahinduka, hari icyo ushobora guhindura.
INGINGO Y'IBANZE
Hari icyabigufashamo
Ibintu bitatu byagufasha gukomeza kwishimira ubuzima.
INGINGO Y'IBANZE
Hari ibyiringiro
Kimwe n’urumuri ruri mu mpezajisho, ibyiringiro bishobora gutuma utiheba.
IKIGANIRO
Umushakashatsi asobanura imyizerere ye
Frédéric Dumoulin yari yarazinutswe amadini bituma atemera Imana. Kwiga Bibiliya no kwitegereza imiterere y’ibinyabuzima byamwemeje bite ko hariho Umuremyi
ISI N'ABAYITUYE
Twasuye Kamboje
Kuki abantu batanaziranye bitana muvandimwe, mushiki wanjye, masenge, marume, nyogokuru na sogokuru?
ICYO BIBILIYA IBIVUGAHO
Ivangura ry’amoko
Ese amoko yose arareshya? Ese ivangura ry’amoko rizashira?
ESE BYARAREMWE?
Ibaba ry’ikinyugunyugu
Nubwo ibaba ry’ikinyugunyugu risa n’irisennye, rifite ibintu bibonwa gusa na mikorosikopi. Ibyo bintu bimaze iki?
Ibindi wasomera kuri interineti
Kohererezanya ubutumwa buvuga iby’ibitsina kuri telefoni
Ese hari ukoherereza ubutumwa bw’iby’ibitsina? Ingaruka zabyo ni izihe? Ese ni ukwiganiria gusa bitagize icyo bitwaye?
Ese ujya wumva wigunze?
Ibintu bitatu byagufasha kuva mu bwigunge no gushaka incuti.
Nakora iki niba hari abannyuzura?
Abenshi mu bannyuzurwa bumva nta cyo bamaze. Iyi ngingo isobanura icyo wakora ngo ukemure icyo kibazo.
Incuti nyakuri ni iyihe?
Biroroshye kubona incuti zikuryarya, ariko se wakora iki ngo ubone incuti nyakuri?
Yozefu yarokoye abantu
Musuzume ibikubiye mu Ntangiriro 41-


text:
Harvest Afurika ni iyerekwa ryavutse mu 2015 ryahawe Umukozi w’Imana Apostle Nkurunziza François, usanzwe ari Umuyobozi Mukuru w’Amatorero Bethel mu Rwanda n’ahandi ku Isi.
Ibikorwa bibanziriza iki giterane kizabera kuri Stade Amahoro byatangiye tariki ya 11 Nzeri ariko ku wa Gatandatu tariki ya 16 Nzeri 2017, kizatangira ku mugaragaro saa cyenda z’amanywa naho ku Cyumweru gihere saa tatu z’amanywa.
Kuri iyi nshuro kizitabirwa n’ibihugu 16 harimo ibyo ku mugabane wa Afurika, Amerika n’u Burayi kikaba gifite insanganyamatsiko igira iti “ Kuzirikana ubumwe, ubudasa no guhuriza hamwe imbaraga binyuze mu mahame y’Ubwami bw’Imana.”
Mu kiganiro n’abanyamakuru hamwe n’abakozi b’Imana bo mu bihugu bitandukanye bitabiriye iki giterane cya Harvest Africa, Apostle Nkurunziza François, yagaragaje ko icyo Abanyarwanda bakwiriye kwitega muri iki giterane ari ugukira ibyaha n’indwara ku bw’ijambo ry’Imana.
Yagize ati “Icyo twiteze nk’umusaruro w’iri vugabutumwa ni uko tugiye kubona Imana ikiza abantu. Agaciro k’umuntu ntabwo ari uyu mubiri tubona ahubwo n’ubugingo buhoraho. Igihe ijambo ry’Imana rizaba ririmo kuvugwa tuzabona Abanyarwanda bakizwa.”
Yakomeje avuga ko yizeye ko Imana izakiza abarwayi kuko muri iki giterane hanatumiwemo, Umunya-Canada, Dr Sam Owusu, yatangiye ubuhamya ko yasengeye umuntu, Imana ikamuzura.
Yagize ati “Uyu ni umuntu (Dr Sam Owusu) woroheje ariko Imana imukoresha ibikomeye, iyo uvuze ko Imana izura abapfuye uyu munsi abantu bashobora kumva ko ari ukubeshya ariko rwose ni ukuri.”
Avuga ko nk’uko Bibiliya ibivuga iyo ijambo ry’Imana rivuzwe rikurikirwa n’uko ibitangaza bikoreka.
Ati “Mu by’ukuri tuzabona Imana yirukana abadayimoni, abarwayi tuzababona bakira ndetse n’abamaze gusezererwa na muganga ko nta kindi basigaje Imana izabakiza. Abanyarwada bakwiye gukoresha aya mahirwe kuko Imana ikiza indwara n’ibyaha.”
Ububyutse bwitezwe muri iki giterane bushimangirwa na Pasiteri Prof Kenan waturutse muri Tanzania wavuze ko uko Abanyafurika bazagenda bigishwa ariko bazabohoka mu nzego zose.
Yagize ati “Duhera kuri roho tukigisha ijambo ry’Imana ariko uko abantu bagenda bigishwa banasobanuka, bisobanukirwa no gutera imbere bakabigeraho.”
Intego ya Harvest Afurika ni iyo gusarura imitima no guhindura imyumvire y’Abanyafurika binyuze mu butumwa bwiza bwa Yesu. Igihe cyabaga ku nshuro ya mbere mu 2015 cyitabiriwe n’ibihugu bine, mu 2016 cyitabirwa n’ibihugu 12, ubu kikaba cyitabiriwe n’ibihugu 16.


text:
UMUNARA W’UMURINZI—WO KWIGWA Nyakanga 2016
Iyi gazeti irimo ibice bizigwa kuva ku itariki ya 29 Kanama-25 Nzeri 2016.
Bitanze babikunze muri Gana
Nubwo ababwiriza b’Ubwami bajya gukorera umurimo aho ababwiriza bakenewe cyane bahura n’ingorane nyinshi, babona imigisha myinshi.
Dushake Ubwami aho gushaka ibintu
Yesu yasobanuye impamvu tugomba kwirinda gukunda ubutunzi.
Kuki tugomba ‘gukomeza kuba maso’?
Hari ibintu bitatu bishobora gutuma tudakomeza kuba maso.
“Witinya. Jye ubwanjye nzagutabara”
Yehova yagaragaje ko ari incuti yizerwa mu bihe by’amakuba n’imihangayiko.
Dushimira Imana ko yatugiriye ubuntu butagereranywa
Ni ikihe gikorwa kiruta ibindi kigaragaza ubuntu butagereranywa Imana yagiriye abantu?
Bwiriza ubutumwa bwiza bw’ubuntu butagereranywa
‘Ubutumwa bwiza bw’ubwami’ bugaragaza bute ubuntu butagereranywa bw’Imana?
Ibibazo by’abasomyi
Kwegeranya inkoni ebyiri bivugwa muri Ezekiyeli igice cya 37 bisobanura iki?


text:
ISOMO RYA MBERE
Isomo ryo mu ibaruwa ya mbere ya Mutagatifu Yohani Intumwa (1Yh 4, 7-10)
7Nkoramutima zanjye, nidukundane kuko urukundo rukomoka ku Mana, kandi umuntu wese ukunda aba yarabyawe n’Imana, akanayimenya. 8Naho udakunda, uwo ntiyamenye Imana, kuko Imana ari urukundo.9Dore uko urukundo rw’Imana rwigaragaje muri twe: Imana yohereje Umwana wayo w’ikinege ku isi, kugira ngo tubeshweho na We. 10Nguko uko urukundo ruteye: si twebwe twabanje gukunda Imana, ahubwo ni Yo yadukunze mbere, maze yohereza Umwana wayo ngo abe igitambo cyo guhongerera ibyaha byacu.
ZABURI (Zab 72 (71),1-2, 3-4, 7-8)
Inyik/Nimuze mwese muramye Imana yanyu!
Mana, umwami umwegurire ubucamanza bwawe,
uwo mwana w’umwami, umutoze ubutabera bwawe ;
acire umuryango wawe imanza ziboneye,
kandi arengere n’ingorwa zawe.
Imisozi nikwize rubanda amahoro,
n’imirenge ibazanire ubutabera.
Azarenganura rubanda rugufi,
arokore abatindahare,
kandi aribate uwabakandamizaga.
Mu gihe cye, ubutabera buzasagamba,
n’amahoro asesure mu mezi atabarika.
Azategeka kuva ku nyanja kugera ku yindi,
avane ku Ruzi ageze ku mipaka y’isi.
IBANGONDIRIMBO RIBANZIRIZA IVANJILI (Zab 147 (146-147),12.16)
Alleluya Alleluya.
Yeruzalemu, amamaza Uhoraho!
Yohereje Jambo we ku isi,
Maze aguhaza umugati wo mu ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 34-44)
Muri icyo gihe, 34Yezu amaze kwambuka abona imbaga nyamwinshi y’abantu, abagirira impuhwe kuko bari bameze nk’intama zitagira umushumba, atangira kubigisha byinshi. 35Umunsi uciye ikibu, abigishwa be ni bwo bamwegereye maze baramubwira bati «Aha hantu ntihatuwe kandi umunsi uciye ikibu; 36none sezerera aba bantu bajye mu ngo no mu nsisiro za hafi kwigurira ibyo barya.» 37Arabasubiza ati« Nimubahe ibyo kurya mwebwe ubwanyu.» Baramubwira bati «Urashaka ko tujya kugura imigati y’amadenari magana abiri, ngo tubahe barye?» 38 Arabasubiza ati «Mufite imigati ingahe? Nimujye kureba.» Babimenye baravuga , bati «Dufite itanu, n’amafi abiri.» 39Nuko abategeka kwicaza bose mu bwatsi butoshye, mu dutsiko udutsiko. 40Bicara ari inteko z’abantu ijana n’iz’abantu mirongo itanu. 41Amaze gufata ya migati itanu na ya mafi abiri, areba hejuru, ashimira Imana. Hanyuma amanyura ya migati, ayiha abigishwa be kugira ngo babagaburire. Na ya mafi abiri ayabagabanya bose. 42Bose bararya barahaga. 43Nuko bakoranya ibisate by’imigati byasigaye n’ iby’amafi, buzuza inkangara cumi n’ebyiri. 44Nyamara abari bariye bari abagabo bageze ku bihumbi bitanu.


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Zaburi 42:1-11
Ku mutware w’abaririmbyi. Masikili ya bene Kora.+42 Nk’uko imparakazi yifuza cyane imigezi y’amazi,Ni ko ubugingo bwanjye na bwo bukwifuza cyane Mana!+2 Koko rero, ubugingo bwanjye bufitiye Imana inyota,+ bufitiye Imana nzima+ inyota.Nzaza ryari ngo mboneke imbere y’Imana?+3 Amarira yanjye ni yo yabaye ibyokurya byanjye ku manywa na nijoro.+Umunsi wose baba bambaza bati “Imana yawe iri he?”+4 Ibi nzajya mbyibuka maze ubugingo bwanjye bushegeshwe n’ibyiyumvo biniganiramo.+Najyaga njyana n’imbaga y’abantu,Nkagenda buhoro buhoro mbarangaje imbere, tukajya mu nzu y’Imana+Turangurura ijwi ry’ibyishimo no gushimira Imana,+Ijwi ry’imbaga y’abantu bari mu birori.+5 Bugingo bwanjye, ni iki gitumye wiheba,+Kandi ni iki gitumye umbuza amahwemo?+Tegereza Imana.+Nzongera nyisingize kuko ari yo impa agakiza gakomeye.+6 Mana yanjye, ubugingo bwanjye burihebye.+Ni yo mpamvu nkwibuka,+Ndi mu gihugu cya Yorodani no mu mpinga za Herumoni,+Nkakwibuka ndi kuri wa musozi muto.+7 Imuhengeri hahamagara imuhengeri handiIyo humvise amazi yawe adudubiza.Imivumba yawe n’imiraba yawe yose+Yarandengeye.+8 Ku manywa Yehova azategeka ineza ye yuje urukundo inzeho,+Kandi nijoro nzaririmba indirimbo ye;+Nzasenga Imana y’ubuzima bwanjye.+9 Nzabwira Imana yo gitare cyanjye+ nti“Kuki wanyibagiwe?+Kuki ngenda mbabaye bitewe n’umwanzi unkandamiza?”+10 Abandwanya barantutse cyane+ ku buryo numva amagufwa yanjye ameze nk’ajanjaguritse.Umunsi wose baba bambaza bati “Imana yawe iri he?”+11 Bugingo bwanjye, ni iki gitumye wiheba,+Kandi ni iki gitumye umbuza amahwemo?+Tegereza Imana.+Nzongera nyisingize kuko ari Imana yanjye impa agakiza gakomeye.+


text:
UMUNARA W’UMURINZI—WO KWIGWA Ukuboza 2013
Iyi gazeti igaragaza icyo twakora kugira ngo ukwizera kwacu kudacogora. Inagaragaza igihe umunsi w’Ifunguro ry’Umwami rya Nimugoroba wagombye kwizihizwa, n’icyo usobanura kuri twe
Yehova yabarindiraga mu bicucu by’imisozi
Abahamya ba Yehova babaga mu Budage mu gihe cy’ubutegetsi bw’Abanazi, babonaga bate ibitabo by’imfashanyigisho za Bibiliya? Ni akahe kaga kabaga kugarije Abahamya?
Mwirinde ‘guhungabana vuba ngo mutakaze ubushobozi bwo gutekereza neza’
Ni iyihe miburo ihuje n’igihe iri mu nzandiko Pawulo yandikiye Abatesalonike? Ni iki cyaturinda gushukwa?
Ese uzagira ibyo wigomwa kugira ngo ushyigikire Ubwami?
Menya uko twakoresha igihe cyacu, amafaranga yacu, imbaraga zacu n’ubushobozi bwacu kugira ngo dushyigikire Ubwami bw’Imana.
Ese uribuka?
Mbese waba warishimiye gusoma amagazeti y’Umunara w’Umurinzi aherutse gusohoka? Ngaho reba niba hari ibyo wibuka.
“Uzababere urwibutso”
Ni iki Abakristo bagombye kumenya ku birebana na Pasika? Ifunguro ry’Umwami rya Nimugoroba risobanura iki kuri twe?
‘Mujye mukora mutya munyibuka’
Tumenya dute umunsi Ifunguro ry’Umwami rya Nimugoroba riberaho? Umugati na divayi bigereranya iki?
Uko wakwihanganira urupfu rw’uwo mwashakanye
Gupfusha uwo mwashakanye bitera intimba ikomeye kandi imara igihe kirekire. Menya uko ibyiringiro by’umuzuko bivugwa mu Ijambo ry’Imana biduhumuriza.
Irangiro ry’ingingo zo mu Munara w’Umurinzi wo mu mwaka wa 2013
Reba irangiro ry’ingingo zose zasohotse mu Munara w’Umurinzi wo mu mwaka wa 2013.


text:
Rev. Dr. Antoine Rutayisire ni umugabo w’imyaka 58 wubatse , akaba afite abana bane n’umwuzukuru umwe. Afite n’abandi bana bagiye barerwa nawe ku mpamvu zitandukanye, akaba yararokotse Jenoside yakorewe abatutsi muri Mata 1994.
Rev. Dr. Antoine Rutayisire ni umugabo w’imyaka 58 wubatse , akaba afite abana bane n’umwuzukuru umwe. Afite n’abandi bana bagiye barerwa nawe ku mpamvu zitandukanye, akaba yararokotse Jenoside yakorewe abatutsi muri Mata 1994.
Ubuhamya bwe buhera mu myaka ya za 1961, aho kuva mu bwana bwe umuryango we wagiye utotezwa ndetse se akaza kwicwa muri 1962.
- Past .Antoine Rutayisire
Dr.Rutayisire Antoine mu myigire yo mu bwana bwe n’imikorere mu kazi ke arangije amashuri yagiye ahura n’ibibazo by’itotezwa ishingiye ku bwoko, nkaho yaje kwirukanwa kwigisha muri Kaminuza nkuru y’u Rwanda akajyanwa kwigisha mu mashuri yisumbuye mu Karere ka Rulindo.
Mu gihe twibuka ku nshuro ya 23 Jenoside yakorewe abatutsi mu Rwanda, twifuje kongera kubagezaho incamake y’ubuhamya bw’uyu mugabo bukubiye mu kiganiro yagiranye n’itangazamakuru tariki ya 07 Mata 2015, ubwo twibukaga ku nshuro ya 21, aho ashimangira ko yarokowe n’abasirikare b’Inkotanyi bari muri CND.
Ubu buhamya bukaba bwibanda ku mibereho y’umuryango wa Rutayisire kuva mbere gato ya Mata 1994, n’uburyo yabonaga Kigali mbere gato ya Jenoside na nyuma n’uburyo abona u Rwanda rw’ubu uko aho rugana.
Mbere ya Jenoside yo muri Mata 1994 yari atuye mu Mujyi wa Kigali I Remera ahari muri Zone ya Kagara. Kuri ubu akaba ari umupasitori mu Itorero Angilikalukani, Paroisse ya Remera.
Umunyamakuru: Mwatubwira uko mwabonaga Kigali mbere gato ya Jenoside, Nk’umuturage wari uhatuye, nta kintu kidasanzwe mwabonaga cyacaga amarenga y’uko hari ikintu kidasanzwe kigiye kuba?
Pst.Dr.Antoine Rutayisire: Mu minsi ya mbere mu kwezi kwa kane 1994 kumenya uko ibintu bimeze byari byoroshye, kuko Umujyi wose wari intambara, ku itariki ya 7 Mata 1994 ho byabaye ibindi. .., kuri iyi tariki muri aka gace ko kuva ku kibuga cy’indege, kwa Lando, ku Nteko ishinga Amategeko kariya gace kose amasasu yaraye avuga mu ijoro. Abasirikari barinda Perezida baratangiye birara mu baturage barabica…twarabyutse dusanga imihanda yose bayifunze ndetse batangira no kwinjira muri quartier zose”.
Icyo gihe RTLM nayo yahise itangira gushishikariza abahutu kwica abatutsi ndetse inaranga ahagiye hari abatutsi muri Kigali.
Umunyamakuru : Ese tutarinjira mu birebana na Jenoside, watubwira uko mbere ya Jenoside ubuzima bwawe bwari bwifashe, wigeze utotezwa cyangwa uhigwa ?
Pst. Dr.Antoine Rutayisire: Twagiye duhura n’Interahamwe, abasirikare, abategetsi, badushyiraga mu gitabo cy’abahungabanya umutekano kenshi.., ariko Imana yakomeje kundinda [..] Twari tumeze nk’abantu batagira kirengera uwashakaga wese yarakwicaga, gupfa byari nko guhuhura kuko twabagaho tutariho ,hari ababaga barafashwe ku ngufu, barakubiswe, barafunzwe, abandi baramenetse impyiko..,Muri 1994 twari tumaze kumva ko ari ukurangiza ibyo batangiye.
Ibihe bikomeye byatangiye muri 1990 nakubarira inshuro nyinshi nagiye njya mu modoka bakanyambura indangamuntu ngiye muri GBU [Umuryango wa Gikirisitu muri za Kaminuza] mu gihugu hose mu murimo w’Imana ariko bakansiga. Bigeze kunsaba Gerenade mbabwira ko njye ntwara Bombe..bagiye kunyica mpita mfungura Bibiliya mbabwira ko kwicana no kwangana ntabyo nkora. Abaturage bahise bavuga ngo mwari murenganyije umuntu w’Imana barandeka…. nari mpasize ubuzima”.
Hano I Kigali ho Iyo watindaga gutaha wasangaga bagutegeye mu nzira baguteraga ibyuma, bakakwambura, njyewe inshuro ebyiri banyamburiye amafaranga hariya hafi yo kwa Lando […] gusa nagize umugisha ntibantera ibyuma. Undi munsi nazamutse kuri Stade mbona umugabo uri imbere yanjye bamuteye icyuma ahita apfa hari umutekano mucye cyane, kandi bari bashyigikiwe kuko nuwabafungaga abategetsi bahitaga bamuhamagara akabafungura.
Umunyamakuru: Ese ntago ntimwashoboraga kuba mwahunga niba mwarabonaga ko ubuzima bwanyu buri mu mazi abira?
Pst.Dr.Antoine Rutayisire: Twari guhunga ryari se cyangwa tugahungira hehe ? Ko twari tumeze nk’abari muri Gereza ntiwari guca i Burundi, i Bugande habaga hafunze ….., ikindi ntiwari kwifata ngo usige umugore n’abana ngo ubabwire ngo uragiye. Hari ikintu bita Human Resilience [Kwihanganira ikibi] ugera ahantu ukibwira ko ikibi kizarangira kugera igihe kizagutwarira.
Umunyamakuru: Nk’umuntu wari utuye hafi ya CND ahari Ingabo za RPF(Inteko ishinga amategeko y’ubu) mbere ya Jenoside, wabonaga bimeze gute muri kariya gace?
Pst. Dr.Antoine Rutayisire : Ku Nteko ni ho Inkotanyi 600 zari ziri, hariya hantu twe twari dutuye no mu nzira zaho i Kanombe haturukaga ibisasu byinshi cyane biyiraswaho.., byaducaga hejuru bigakubita iriya nzu.. .twumvaga n’Inkotanyi zitazasigara kuko barayirashe ivumbi riratumuka.
Urebye mu cyumweru cya mbere imbunda zari zibasiye cyane kuri CND ndetse no kuri Rebero…barayirashe imbunda zose zari muri Kigali ari yo mpamvu iriya nzu yagiye ikomereka.
Umututsi wahacaga nawe hari ubwo ataharengaga kuko bahitaga bamukekera kuba yavuye kureba Inkotanyi ku buryo iyo wahanyuraga utanaharebaga.
Umunyamakuru: Mbere gato ya Mata 1994, ese mwabonaga hari ibimenyetso ko Jenoside ishoboka kuba?
Pst.Dr. Antoine Rutayisire: Kuva muri 1990 twari twaramenyereye ikibi ariko twari dufite ibyiringiro kuko Leta y’inzubacyuho yendaga kujyaho ivanzemo na FPR…, twaravugaga ngo Leta y’inzibacyuho irimo na FPR nizajyaho umutekano ukagaruka, ntitumenye ko hari ikibi kizaba nyuma”
Umunyamakuru: Ingabo za RPF zakurokoye gute wowe n’umuryango wawe by’umwihariko?
Pst. Dr.Antoine Rutayisire: Ntabwo ari ukubeshya ndetse si uguhakwa Imana yakoresheje ingabo za FPR kugira ngo tubeho n’ubwo icyubahiro tugiha Imana, ariko na ziriya ngabo turazishima.
Njye zatabaye ubuzima bwanjye by’umwihariko. Nka njye bariya basirikare 600 bari muri CND ni bo bankijije.., Interahamwe zari zizi ko mfite inkotanyi zindinda maze umunsi umwe ziza iwanjye zikandagira. Mu gihe bakirimo kubivuga bari ku irembo haje abana b’Inkotanyi ari babiri, bashinga imbunda babarasamo Interahamwe ziriruka.., iyo bakererwaho nk’iminota itanu twe twari gupfa.
Nyuma yaho twagumye mu rugo hanyuma Inkotanyi zimaze gufata zone turimo batubwira kuzamuka tukajya muri Stade. Gusa muri Stade twabaye nk’abahungiye ubwayi mu kigunda kuko abasirikare ba FAR baturashemo ibicompra (comprant) bigera muri bitanu. Ku itariki 24 Mata 1994 imvura iri kugwa Inkotanyi zaraje ziratubwira abiteguye turagenda bazana n’abari muri CND tunyura Nyarutarama-Batsinda- Kabuye duhura n’abandi tujya i Byumba.., twebwe igihe kinini twakimaranye n’abasirikare b’Inkotanyi.
Umunyamakuru: Uruhare rw’abamadini bagenzi bawe muri Jenoside ndibaza ko rwagutunguye cyane, ese byo wabyakiriye gute?
Pst.Dr.Antoine Rutayisire: Kuba Padiri cyangwa Pasitori yarakoze Jenoside byarabaye nk’ishyano ndetse bikavugirizwa induru, ni ko nta muntu watekerezaga ko bashobora gukora Jenoside ariko barabikoze. Gusa urebye umubare w’ababikoze ni bakeya ugereranyije n’abatarabikoze ,ahubwo abantu babihaye agaciro cyane kuko bitumvikana na gatoya. Gusa sinakwirengagiza ko umubare munini w’abakoze Jenoside bari abakirisitu ariko buriya n’abayisilamu bayigizemo uruhare nuko abantu bagize uruhare rungana n’uko banganaga.
Umunyamakuru: Tugeranyirize Kigali ya1994 na Kigali y’ubu, wari ufite icyizere cyo kuzabona Kigali imeze nk’iyi turimo nyuma y’imyaka?
Pst. Dr.Antoine Rutayisire: Ohhhh uwakubeshya ngo mu kwezi kwa 7 mu 1994 yari azi iyo tujya yaba abeshya.., ndahamya ko n’abanyapolitiki ntabyo bari bazi. Tuza mu 1994. buri muntu akaza akabohoza nka Minisiteri, undi akandika kuri Biro ngo nyiri iyi nzu yaraje, inzu y’umuntu , undi agafata Stade akayita I farm.., urebye Kigali yari imeze nk’itongo, nta permit yasabwaga mu gutwara imodoka, abasirikari bavanze n’abasivili, imbwa zirya abantu.., nta muriro, umuhanda wuzuye imbwa zapfuye byari ibintu bisa nabi…, m ariko hari ibyiringiro ko ubuzima bwazagaruka.
Wabonaga abantu bari mu buzima bubabaje ariko bunashimishije kuko ikibi cyari cyahagaze wabonaga ubuzima bwagarutse, tuvuye mu nkambi byari akajagari, ubuzima bwari akajagari, nta cyerekezo cyari gihari ariko ubuzima bwagiye bugaruka gahoro gahoro.
Umunyamakuru: Ubumwe n’ubwiyunge mu mezi ya nyuma ya 1994 wabonaga bushoboka?
Pst. Dr.Antoine Rutayisire: Hagati ya 1994 -1999 ubumwe n’ubwiyunge ntibwavugwaga havugwaga ubutabera. Ibyo byaje muri za 1999 ibintu bimaze gushyirwa mu buryo nyuma y’ibiganiro byo mu Rugwiro 1998 ndetse no gushyirwaho kwa Komisiyo y’Ubumwe n’ubwiyunge.
Kandi birumvikana twari tukiri mu kwishakashaka, twari mu kajagari ..twatangiye ari ugukabakaba, tujya mu baturage turabaza, dukora Inama zitandukanye ubumwe n’ubwiyunge butora umurongo bijya mu buryo.
Umunyamakuru: Nyuma y’Imyaka 25 ubona u Rwanda utekereza ko u Rwanda ruzaba ruhagaze gute, ukurikije aho rugeze uyu munsi?
Pst.Dr. Antoine Rutayisire: Burya u Rwanda rwatangiye gusenyuka muri 1990 rubirinduka muri 1994, rutangirira kuri zero. Muri iyi myaka 21 tumaze ngira ngo uwakubwira ngo ko uyu mujyi wigeze gusa n’imva wuzuye imbwa zapfuye, intumbi ntiwabyemera! Uwaza akareba inyubako zihazamutse n’isuku ihari n’ibindi ngira ngo ni ibyo kwishimira n’ubwo tugifite urugendo rwo kurinda ibyo twagezeho no kubaka ibindi bishya ngira ngo uru rugendo “rwabaye rwiza”.
Umunyamakuru: Amadini ukoramo yagize uruhare mu gusenya igihugu…ubona uruhare rwayo mu kugisana no gusana imitima?
Rev.Dr. Antoine Rutayisire: Uruhare rw’amadini ni runini cyane kuko ruzamo kurema, gukunda no gukundana. Ubundi Leta yo ishobora gukoresha imbunda n’amategeko igaturanisha abaturage babiri bangana ariko twe dufite ubutumwa bubwira uwo muntu guturana, gukundana, gusaba imbabazi, gufasha abatishoboye.., gusa ikibazo gikomeye natwe ntitubikora uko bikwiye. Kuko benshi natwe turi inkomere, kuko iyo ndwara yafashe igihugu natwe ntiyadusize ariko nibwira ko buhoro buhoro bizagenda bitungana.
Umunyamakuru: Murakoze ku bw’umwanya wanyu muduhaye.
Pst.Dr.Antoine Rutayisire: Murakoze namwe.
Uretse kuba ari umushumba mukuru w’Itorero Anglican mu Rwanda/ Paruwasi ya Remera, Antoine Rutayisire yakoze imirimo itandukanye mu gihugu, aho kuva mu mwaka wa 1999 yabaye Visi Perezida wa Komisiyo y’Ubumwe n’ubwiyunge, ayobora umuryango nyafurika w’ivugabutumwa AEE- RWANDA, akaba azwiho kuba umwe mu bagabo bazi guhuza ijambo ry’Imana, ubuhamya na Politiki y’u Rwanda.
Christian N.
Ibitekerezo
Paster yavuze ko amadini yagiye agira uruhare muri Genocide bitewe numubare wabayobocye bayo yabaga asnganywe ,nonese nkwibarize usibye no muri Genocide ubu bwo ubona abahamya ba Gehova ari bangahe kuburyo bakora igikorwa cyigagarira buriwese.Muri barubanda nyamucye rwose ntanumuntu ubazi. Kanda hano umusubize
Wowe witwa UWINTABERA.Wikwibeshya ko kuba abantu ari bake aricyo cyatuma badakora Genocide.Ubu se ko Abaslamu bali bake muli 1994,byababujije gukora GENOCIDE?Urugero,ARUSHA hafungiye ABASLAMU barenga 7.Muli gereza ya 1930,bahafungiye ABASLAMU batabarika bakoze GENOCIDE.Ariko nta muhamya wa Yehova ufungiye Arusha cyangwa 1930 kubera GENOCIDE.Ubu se ko ABATWA bari bake cyane,byababujije gukora GENOCIDE?Ibyerekeye UBUKE byo ntacyo bivuze.Ahubwo emera ko Abahamya ba Yehova ariryo dini ryonyine rigerageza gutinya imana.Nibo bonyine batajya mu ntambara z'isi. Kanda hano umusubize
Mr Rwemalika, wikwihutira kwemeza ibyo utazi! Kuko njye ibyo nzi bihamanye n'ibyo wanditse ku bahamya ba Jéhovah. Ariko singombwa ko mbivugaho kuri uru rubuga. Kanda hano umusubize
Wowe witwa PEKEYAKE,ibyo uvuga uzi,kuki ubihisha?Rwemalika yagusabye gutanga urugero rw'umuhamya wa Yehova waba uzi wali umuhamya muli 1994,ubu akaba afungiye Genocide.Upfa kuduha amazina ye,aho yakoraga n'aho yali atuye.Kuki se wanga kubivuga kandi ubizi?Impamvu nuko ntawe uzi.Wikwihagararaho. Kanda hano umusubize
Ibyo RUTAYISIRE Antoine avuze nibyo.Yagize imana yo gutura hafi na CND.Otherwise aba yarishwe.Icyo mwunganiraho nuko abanyamadini benshi bagize uruhare runini muli Genocide.Ikindi nongeraho,nuko amadini yatsinzwe ku mugaragaro,uretse Abahamya ba Yehova.Ni nkaho kwigisha ibyimana byabananiye.Urugero,abategetsi b'u Rwanda muli 1994 hafi ya bose bali ABAKRISTU.Ariko kuri jye bali "Ingirwa-bakristu" (bogus christians):Ministers,Prefets,mayors,executives b'imirenge,army officers,etc...hafi ya bose bali Abakristu!!!!Nyamara hafi ya bose (nibuze 95%),bakoze GENOCIDE.Byerekana Failure/Echec y'amadini mu kwigisha ibyerekeye imana.Kandi n'ubu nuko.Ntabwo amadini yahindutse.Usanga icyo bashyira imbere ari icyacumi,ibyubahiro,politics,etc... Abantu batakoze Genocide,ni Abahamya ba Yehova gusa.Urugero,nta muntu numwe wali umuhamya wa Yehova muli 1994 ufungiye Genocide.Wenda wambaza uti ubizi gute?Nakoze iperereza rikomeye mu gihugu hose,njya no muli companies nyinshi zakoragamo abahamya ba Yehova benshi muli 1994. Urugero,nagiye muli Utexrwa,SulfoRwanda,Manumetal,BNR,BACAR,BK,BRALIRWA,etc....Aho hose hakoraga Abahamya benshi b'abahutu.Nta numwe ufungiye Genocide.Nawe wakora Anketi yawe ugasanga ntabeshya.Niba hari uwo uzi,wamuvuga ariko ntubeshye.Ukaduha amazina ye,aho yakoraga,n'aho yari atuye.Gusa uvuge uwari umuhamya muli 1994,ufunzwe ubu. Kanda hano umusubize


text:
Kamonyi : Bategereje inkunga y’ingoboka amaso ahera mu kirere
Ababyeyi bagizwe incike na Jenoside yakorewe Abatutsi bo mu Karere ka Kamonyi, bamaze amezi 10 badahabwa inkunga y’ingoboka ibunganira mu mibereho.
Abo babyeyi ubusanzwe bahabwaga iyo nkunga buri gihembwe. Buri kwezi baba bagenewe ibihumbi 30RWf. Bayagenerwa n’Ikigega cya Leta gitera inkunga abarokotse Jenoside batishoboye (FARG).
Ariko bavuga ko baheruka amafaranga bahawe ku itariki 04 Kanama 2016. Nyuma yaho bategereje ko bahabwa ay’ibindi bihembwe baraheba.
Aba babyeyi bahamya ko kutabonera iyo nkunga ku gihe byabateye kubaho nabi ku buryo ngo kubona ibyo kurya bisigaye bibagora, nk’uko Mukandoli Vestine umwe muri bo abisobanura.
Agira ati “Nkiyabona nari mbayeho neza kuko sinari nkijya gutashya cyangwa kuvoma nari narazanye umukozi wo gutuma. Kugeza ubu abakozi twarabirukanye kuko ntacyo kubahemba , mbese ubu turi mu buzima bubi ».
Uwantege Renatha, Perezidante w’Umuryango w’Abapfakazi ba Jenoside (AVEGA Agahozo) muri Kamonyi, ahamya ko iyi nkunga yari yarahinduye imibereho y’incike za Jenoside, kutayibonera igihe bikaba bibasubiza mu buzima bubi.
Aragira, ati « Reba nawe abantu ntibabyiruka nyine barashaje, bageze muri cya kigero bavuga ngo ni ‘ndinda mwana’ kandi bo nta bana bafite. Ni ibintu rero bikomeye, iyo inkunga itinze imibereho iba yahindutse ».
Umukozi ushinzwe imibereho y’abaturage mu Karere ka kamonyi, Umuhoza Alexia atangaza ko amafaranga yo gufasha abo babyeyi yari ahari ariko yatinze koherezwa kuri konti zabo kuko urutonde rw’abayagenewe rwabanje kuvugururwa muri Gashyantare 2017.
Muri 2016 abahabwaga iyo nkunga y’ingoboka bari 77 ariko ngo nyuma y’ivugururwa babaye 109 kuko hongewemo n’abarokotse Jenoside bageze mu zabukuru batishoboye n’ababaye incike mbere na nyuma ya Jenoside yakorewe Abatutsi.
Uwo mukozi avuga ko mu ntangiro z’ukwezi kwa Gicurasi 2017, amafaranga y’incike yoherejwe ku makonti ya bo, ariko kugeza ku tariki ya 17 Gicurasi 2017 iyo nkunga bari batarayibona.


text:
Ruhango: Tuzi ko igihugu kidukunda ntituzahwema kugikorera- Urubyiruko
Urubyiruko rw’akarere ka Ruhango ruravuga ko ruzi neza agaciro ruhabwa n’ubuyobozi, kugirango rurusheho gutera imbere, rukizeza ko narwo aka gacuru ruhabwa, katazaba impfabusa, ahubwo ngo narwo ruzakora More...
Rutsiro: Abanyeshuri Barishimira umusaruro bavanye ku rugerero
Kuwa gatanu tariki ya 03 Nyakanga 2015, ubwo Abanyeshuri bavuye ku rugerero Zone ya Gihango igizwe n’imirenge ya Gihango ndetse na Mushubati bahabwaga icyemezo cy’uko basoje urugerero (Certificat), More...
Gakenke Urubyiruko kurugerero rwakoze ibikorwa bifite agaciro ka miriyoni 39
Mu gihe biteganyijwe ko urugerero ruzasozwa kuri uyu wa 26/06/2015, abasore n’inkumi bo mu karere ka Gakenke biswe Inkomezabigwi bakoze ibikorwa bitandukanye birimo ubukangurambaga kuri gahunda za More...
Umutekano ni imbuto y’ubuyobozi bw’ubuyobozi bwiza-Min. Musa Fazil Harelimana
Ubwo Minisitiri w’Umutekano mu gihugu, Sheikh Musa Fazil Harelimana yatangizaga Itorero ry’Imbanzabigwi mu gukumira ibyaha, kuri uyu wa Mbere,  tariki 30/03/2015, i Nkumba mu Karere More...
Cyabingo: Urubyiruko ruratangaza ko rwiteguye gutanga umusanzu warwo mubikorwa byo kubaka igihugu
Urubyiruko rurangije amashuri yisumbuye rwari rumaze iminsi muri gahunda z’itorero rwo mu murenge wa Cyabingo mu karere ka Gakenke ruvuga ko biteguye gutanga umusanzu wabo muri gahunda zo kubaka igihugu More...
Rutsiro: Itorero Risize urubyiruko rumenye indangagaciro ziranga umunyarwanda nyawe.
Ubwo kuri uyu wa gatatu tariki ya 07/1/2015 hasozwaga ku mugaragaro icyiciro cya mbere cy’urugerero  cy’urubyiruko rwashoje amashuri yisumbuye mu karere ka Rutsiro, urubyiruko rwitabiriye iki cyiciro More...
Gisagara : Intore zirasabwa kwibuka ko ari zo soko y’iterambere ry’akarere
Ubuyobozi bw’akarere ka Gisagara burasaba intore zigiye ku rugerero kutazapfusha ubusa inyigisho zahawe, zikibuka ko arizo mbaraga z’igihugu kandi iterambere ry’aka karere n’igihugu More...
Nyabihu: Abo itorero ry’igihugu n’urugerero byagiriye akamaro baragira inama abagiye gukora urugerero
Ibikorwa biva ku mbuto zo guca mu itorero ndetse no gukora imirimo iteza imbere abaturage n’igihugu binyuze ku rugerero, bituma benshi mubo byagiriye akamaro bishimira iyi gahunda,bakanashishikarira kugira More...
Gakenke: Abaturage barishimira ko ibiva mubikorwa by’itorero n’urugerero bibagirira akamaro
Bamwe mu baturage bo mu karere ka Gakenke barishimira ko bimwe mubikorwa biva mu itorero n’urugerero bibagirira akamaro kuko usanga akenshi urubyiruko ruhurira mu itorero, nyuma yaho hari ibyo biyemeza More...
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira More...


text:
Ubworozi bw’amafi, amahirwe mu ishoramari ryunguka
Yanditswe na MUKAGAHIZI ROSE
Bamwe mu borozi b’amafi baravuga ko u Rwanda ari igihugu kiza, gifite amazi menshi, ari yo mpamvu bakangurira abakiri bato kwiga ibirebana n’ubworozi bw’amafi kuko harimo amahirwe menshi yatuma babasha kubona inyungu.
Mu kiganiro n’Imvaho Nshya, Musomandera Jerome, umworozi w’amafi i Karongi mu murenge wa Bwishyura, yavuze ko ubworozi bw’amafi ari ishoramari ryunguka ariko bukaba busaba gukorwa kinyamwuga.
Yagize ati “Ubworozi bw’amafi ni ishoramari ryunguka, birashoboka, ariko kugira ngo ryunguke risaba ubumenyi buhagije, rigakorwa mu buryo bw’ubunyamwuga, bisaba igishoro gihagije, kandi bigasaba no kubyitaho bihagije. Ni bizinesi yunguka.”
Akomeza avuga ko abimazemo igihe kirekire, kuva 2009 ari mu bworozi bw’amafi bikamufasha, ndetse kuri ubu ngo afite aho amaze kugera. Agira ati “Birantunze ndetse n’ibindi nkora byubakiye ku bworozi bw’amafi nkora, ubworozi bw’amafi ni bwiza, ni umwuga, ni ibintu abandi bo mu bindi bihugu bakora kandi bikabateza imbere, natwe nta mpamvu bitaduteza imbere kuko dufite amazi meza kandi ahagije, nk’urubyiruko rubigiyemo byagenda neza.”
Ashimira Leta y’Ubumwe bw’Abanyarwanda uburyo yakemuye ibibazo byari muri ubu bworozi ari naho ahera avuga ko uwashaka kugira ubu bworozi umwuga yasanga yaraharuriwe inzira.
Yagize ati “Hari ibibazo twagiye dukunda guhura nabyo muri ubu bworozi. Ubu ibi bibazo bikaba bigenda bikemuka: mbere wajyaga mu bworozi bw’amafi ukabanza ukabura imbuto yo gutera ariko kuri ubu yamaze kuboneka, irahari hirya no hino mu gihugu natwe turayifite. Wajyaga mu bworozi bw’amafi ukabura ibyo kugabura, ubu dusigaye tubikora kandi ukabona bigenda neza, mbese ibintu byose byari ikibazo mu bworozi bw’amafi byamaze gusobanuka, bivuga rero ko uwashoramo yakunguka.”
Icyakora ngo amafi ntasarurirwa buri kwezi. Gusa kuri we ubimazemo igihe birashoboka.
Musomandera akomeza atanga urugero rw’ukuntu inyungu muri ubu bworozi yaboneka, agira ati “Umuntu afite nka miliyoni 10 z’Amanyarwanda, agatangiza nka kareremba 5, akagura ibiryo n’ibindi bikenerwa, akazicaraho, akazitunganya nyuma y’amezi nka 7 yakunguka, yaba atangiye gusarura kandi agakomeza gusarura ndetse ashobora no kubona nka miliyoni imwe y’amafaranga y’u Rwanda buri kwezi y’inyungu ikomoka ku musaruro w’amafi.”
Mugenzi we ukora ubu bworozi mu kiyaga cya Muhazi, ndetse no mu karere ka Rubavu, Karekezi Solange, agira urubyiruko inama zo kubanza kubyiga mbere, bakagira ubumenyi buhagije, bakabona gushora muri ubwo bworozi.
Toni ibihumbi 25 ni zo ziboneka ku mwaka
Mukasekuru Mathilde, ashinzwe ubworozi bw’amafi muri Minisiteri y’Ubuhinzi n’ubworozi, avuga ko ubusanzwe mu Rwanda ubworozi bw’amafi buva mu byuzi, umusaruro w’amafi ugaturuka ku burobyi n’ubworozi, ariko umusaruro munini kugeza ubu ukaba ugituruka ku burobyi.
Yagize ati “Hari imbaraga Leta igenda ishyiramo, ubu tugeze kuri toni 25 000 ku mwaka, si umusaruro uhagije kuko turacyatumiza hanze y’igihugu.”
Avuga ko bafite ingamba zo gufasha amakoperative y’abarobyi gukora neza, kurwanya abashimusi mu biyaga byo mu gihugu no kugerageza kubungabunga umusaruro ku buryo hatabaho ibitakara, byangirika mu gihe cyo kuwucuruza, kuwutwara ndetse no kuwubika.
Yagize ati “Uburyo tubikora, dutanga amahugurwa, Leta ishyiramo amafaranga mu gucunga, hari amato yaguzwe, za moto, ibi bikiyongeraho guhugura aborozi ku mitego myiza itangiza.”
Akomeza yungamo ati “Mu bworozi bw’amafi, ibibazo byarimo bikomeye, harimo kubona imbuto z’amafi, utwana tw’amafi two korora, hakabaho n’ikibazo k’ibiryo, kuko bitabonekaga kandi n’ibyo bifata igice kinini, ubwo rero icyakozwe ku bijyanye n’imbuto harimo gusana ikigo cya Leta kiri i Kigembe mu karere ka Gisagara, hakaba harimo n’aborozi bafite ubushake n’ubushobozi buciriritse bafashijwe kugura amaturagiro y’amafi. Hariho amaturagiro agera kuri atanu y’abaturage, imwe iri Karongi, indi iri Nyamasheke, indi iba i Gasabo, indi iri i Gicumbi, indi iri i Rubavu.”
Aya ngo afasha kubona utwana tw’amafi bakoresha mu bworozi bw’amafi ariko bagashobora no guha abandi borozi babagurisha ku giciro cyo hasi.
Ku bijyanye n’ibiryo hari uruganda rwubatswe i Huye ku bufatanye bwa Leta y’u Rwanda na Leta ya Koreya, hari urwubatswe i Rwamagana na rwiyemezamirimo, hari urundi rwubatswe i Gasabo ku bufatanye rwa rwiyemezamirimo na Leta, hari urundi rwubatswe i Karongi.
Na we asanga ubworozi bw’amafi ari ishoramari ryunguka, ndetse ko bafite gahunda yo kuzahuza aborozi babimazemo igihe n’amabanki kugira ngo atangire kubaha inguzanyo muri ibyo bikorwa.
Biteganyijwe ko mu mwaka wa 2020 toni ibihumbi 80 z’umusaruro w’amafi ari zo zazajya ziboneka ku mwaka mu Rwanda.
TANGA IGITEKEREZO
Leave a Reply
Be the First to Comment!


text:
Guverineri Kabahizi yasuzumye aho akarere ka Rutsiro kageze gahigura imihigo y’umwaka wa 2012 – 2013
Guverineri w’intara y’Iburengerazuba, Kabahizi Celestin afatanyije n’abayobozi batandukanye ku rwego rw’intara n’abayobozi b’akarere ka Rutsiro tariki 17/05/2013 barebeye hamwe ibimaze kugerwaho mu mihigo y’akarere y’umwaka wa 2012 – 2013 mu rwego rwo kwitegura isuzuma rizakorwa n’abo ku rwego rw’igihugu mu mpera z’uyu mwaka w’imihigo.
Urwego rw’intara rwasuzumye imihigo 12 mu mihigo 47 akarere ka Rutsiro gafite muri uyu mwaka. Umwe muri iyo mihigo ni umuhigo wo gukwirakwiza amashanyarazi mu baturage.
Akarere kahize ko kazegereza amashanyarazi ingo 6765, ibyo bikazagerwaho hifashishijwe inkunga y’ikigega cy’igihugu gishinzwe gutsura amajyambere y’icyaro (RLDSF). Uyu muhigo wateganyirijwe amafaranga 401.296.330
Bamwe mu baturage bagombaga kwegerezwa ayo mashanyarazi ni abatuye aho bita mu Bitenga mu murenge wa Ruhango, uduce tumwe na tumwe two mu mirenge ya Boneza Boneza, Mukura, Mushubati, Manihira, Rusebeya na Gihango.
Ubuyobozi bw’akarere ka Rutsiro buvuga ko amafaranga yose yari ateganyijwe muri icyo gikorwa akarere kayabonye ku buryo uwo muhigo wo kwegereza umuriro w’amashanyarazi ingo 6765 umaze kugerwaho 100%. Icyakora akarere kasobanuye ko amalisiti gafite ari na yo kamurikiye abo ku rwego rw’intara ari ay’ingo 2406 zatangiye gukoresha ayo mashanyarazi afatiye ku muyoboro uturuka mu karere ka Karongi.
Guverineri Kabahizi yavuze ko lisiti zikenewe kuko ari zo zigaragaza abaturage babonye umuriro kuruta kubivuga mu magambo gusa.
Guverineri ati : “ Abantu nibaza gusuzuma uwo muhigo bazagusaba kubereka lisiti z’ingo zegerejwe umuriro kuko izo lisiti ni zo zizatuma babasha kumenya ngo kwa Kabahizi warahageze, kwa Jeanine warahageze.â€
Umuyobozi wungirije ushinzwe ubukungu, imari n’iterambere mu karere ka Rutsiro, Nsanzimfura Jean Damascène yasobanuye ko umuhigo bahize ari uwo gukora imiyoboro y’amashanyarazi ishobora kugeza amashanyarazi ku baturage 6765.
Guverineri yababwiye ko abazaza kugenzura batazareba aho imiyoboro inyura gusa ahubwo bazareba ingo zifite amashanyarazi.
Mu yindi mihigo yasuzumwe harimo umuhigo wo gukora amaterasi. Urwego rw’intara rwabwiye abo mu karere ko gukora amaterasi gusa bidahagije ahubwo ko bagomba no kugaragaza uburyo abyazwa umusaruro.
Mu bikorwa remezo nk’imihanda, akarere kasabwe gusobanura neza uko amafaranga yakoreshejwe ndetse n’ibyo yakoze kuko hari ahantu hato hagaragaye ko hakoreshejwe amafaranga menshi.
Ku muhigo w’inyubako z’imirenge SACCO, umukozi ushinzwe gukurikirana uwo muhigo yagaragaje ko hari inyubako 11 zuzuye muri 13 zigomba kubakwa, ariko izo urwego rw’intara rwemeye ko zuzuye ni eshatu gusa kuko ari zo batangiye gukoreramo mu gihe izindi zigifite ibigomba kongerwaho bitararangira.
Ku muhigo w’inyakiramashusho ijana zigomba gushyirwa ahantu rusange hirya no hino mu midugudu hahurirwa n’abaturage bakazireba kugira ngo babashe kumenya amakuru ndetse no gukurikira ibiganiro bitandukanye biganisha kuri gahunda za Leta, akarere kagaragaje ko 91 zimaze kuboneka. Buri kigo nderabuzima, ibigo by’amashuri, imirenge n’izindi nzego zitandukanye zashishikarijwe kubyigurira. Icyakora uyu muhigo na wo wavuzweho ko utahiguwe uko bikwiye kuko bisa n’ibyakozwe n’abantu ndetse n’ibigo ku giti cyabo, zimwe muri izo nyakiramashusho zikaba zidakoreshwa, izindi na zo zikaba zarashyizwe ahantu nko mu bigo by’amashuri ku buryo bidashobora korohera buri muturage wese kuyireba.
Undi muhigo na wo wasuzumwe bikaba byagaragaye ko ugomba kongerwamo ingufu ni umuhigo wo kubaka ibyumba by’amashuri n’ubwiherero, aho byagaragaye ko hari aho ibyumba by’amashuri byarangije kubakwa ariko ubwiherero bukaba butarubakwa kubera ko ngo hari ubundi buhasanzwe abanyeshuri bagomba kwifashisha mu gihe ubundi butaraboneka.
Guverineri yabwiye abayobozi bo mu karere ka Rutsiro ko intara itazanywe no kubanenga cyangwa se kubaha amanota, ahubwo kwari ukubabwira ko igihe gito basigaranye bagomba kwitwara neza bakitegura isuzumwa rizakorwa n’abo ku rwego rw’igihugu.
Umuyobozi w’akarere ka Rutsiro, Byukusenge Gaspard yashimiye urwego rw’intara ku isuzuma rwabakoreye kuko bigiye gufasha akarere kwitegura isuzuma rigiye gukurikiraho rizakorwa n’abo ku rwego rw’igihugu ari na bo bazatanga amanota.
Mu mwaka ushize wa 2011 – 2012, akarere ka Rutsiro kari kahize imihigo 32 kaza inyuma y’utundi turere ku mwanya wa 30 mu kuyesa n’amanota 82,3%.
Uyu mwaka w’imihigo wa 2012 – 2013 akarere kahize imihigo 47.
Â


text:
ISOMO RYA MBERE
Isomo ryo mu ibaruwa yandikiwe Abahebureyi (Heb 2, 5-12)
Bavandimwe, 5abamalayika si bo bahawe kugenga isi izaza tuvuga. Umwanditsi wa zaburi abihamya agira ati 6«Umuntu ni iki kugira ngo wirirwe umwibuka? Mwene muntu ni iki kugira ngo wirirwe umwitaho? 7Wamucishije bugufi y’abamalayika ho gato; umutamiriza ikamba ry’ikuzo n’icyubahiro; 8ibintu byose ubishyira munsi ye.» Ubwo byose yamuhaye kubigenga, nta kintu na kimwe rero kitamweguriwe. Icyakora kuri ubu ntibiragaragara ko byose byamuyobotse, 9nyamara dore icyo tubona: Yezu uwo wagizwe muto ku bamalayika mu gihe kigufi, ubu kubera ko yababaye agapfa, tumubona atamirije ikamba ry’ikuzo n’icyubahiro. Bityo ku bw’ineza y’Imana, urupfu yigabije rwagiriye buri muntu akamaro. 10Mu by’ukuri byari bikwiye ko lmana, Yo irema byose ikabibeshaho, igira ikirenga Umwana wayo – ari we uburokorwe bwose buturukaho -, imunyujije mu bubabare, ngo ibonereho kwigarurira abana batabarika basangira ikuzo ryayo. 11Koko rero, utagatifuza n’abatagatifujwe basangiye inkomoko, bigatuma adashidikanya kubita abavandimwe, 12avuga ati «Nzogeza izina ryawe mu bavandimwe banjye; nzagusingirize rwagati mu ikoraniro.»
ZABURI (Zab 8, 4-5, 6-7, 8-9)
Inyik/ Uragasingizwa Nyagasani,
wowe weguriye byose Umwana wawe ngo abitegeke.
Iyo nitegereje ijuru ryaremwe n’ibiganza byawe,
nkareba ukwezi n’inyenyeri wahatendetse,
ndibaza nti «Umuntu ni iki kugira ngo ube wamwibuka?
Mwene muntu ni iki kugira ngo ube wamwitaho?»
Rwose habuzeho gato ngo umunganye n’Imana;
umutamiriza ikamba ry’ikuzo n’uburanga,
umugira umwami w’ibyo waremye,
umwegurira byose ngo abitegeke:
amatungo yose, amaremare n’amagufi,
ndetse n’inyamaswa zo mu gasozi,
inyoni zo mu kirere n’amafi yo mu nyanja,
hamwe n’ibyogoga mu mazi byose.
IBANGONDIRIMBO RIBANZIRIZA IVANJILI (2 Kor 3,6.17)
Alleluya Alleluya.
Roho w’Imana nzima atanga ubuzima:
aho Roho wa Nyagasani ari ni ho haba ubwisanzure.
Alleluya.
IVANJILI.
+ Amagambo yo mu Ivanjili ntagatifu uko yanditswe na Mariko (Mk 1,21-28)
Muri icyo gihe, 21bagera i Kafarinawumu. Nuko ku munsi w’isabato, Yezu yinjira mu isengero arigisha. 22Batangariraga inyigisho ze, kuko yabigishaga nk’umuntu ufite ububasha, utameze nk’abigishamategeko babo. 23Ubwo nyine mu isengero ryabo, hakaba umuntu wahanzweho na roho mbi. Nuko itera hejuru iti 24«Uradushakaho iki, Yezu w’i Nazareti? Waje kuturimbura! Nzi uwo uri we: uri Intungane y’Imana.»25Yezu ayibwira ayikangara ati «Ceceka, kandi uve muri uwo muntu!» 26Nuko iyo roho mbi iramutigisa cyane, imusohokamo ivuza induru. 27Bose barumirwa, bituma babazanya bati «Ibi ni ibiki? Mbega inyigisho nshya itanganywe ububasha! Arategeka na roho mbi zikamwumvira!» 28Nuko bidatinze, inkuru ye ikwira mu ntara yose ya Galileya.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
10 Nuko Yesu ahamagara abigishwa be cumi na babiri maze abaha ubutware bwo gutegeka imyuka mibi+ kugira ngo bajye bayirukana, no gukiza indwara z’ubwoko bwose n’ubumuga bw’uburyo bwose.
2 Amazina y’izo ntumwa cumi n’ebyiri+ ni aya:+ mbere na mbere hari Simoni witwa Petero,+ na Andereya+ umuvandimwe we, hakaba Yakobo mwene Zebedayo+ na Yohana umuvandimwe we,
3 Filipo na Barutolomayo,+ Tomasi+ na Matayo + wari umukoresha w’ikoro, Yakobo mwene Alufayo+ na Tadeyo,
4 Simoni w’Umunyakanani+ na Yuda Isikariyota waje kugambanira+ Yesu.
5 Abo cumi na babiri Yesu yarabatumye, abaha amabwiriza+ akurikira: “ntimujye mu banyamahanga kandi ntimwinjire mu mugi w’Abasamariya,+
6 ahubwo mukomeze kujya mu ntama zazimiye zo mu nzu ya Isirayeli.+
7 Aho munyura hose, mugende mubwiriza muvuga muti ‘ubwami bwo mu ijuru buregereje.’+
8 Mukize abarwayi,+ muzure abapfuye, mukize ababembe, mwirukane abadayimoni. Mwaherewe ubuntu, mutange ku buntu.+
9 Ntimwitwaze zahabu cyangwa ifeza cyangwa umuringa byo gushyira mu dufuka mukenyereraho,+
10 cyangwa uruhago rurimo ibyo muzarya muri ku rugendo, cyangwa amakanzu abiri, cyangwa inkweto cyangwa inkoni, kuko umukozi akwiriye guhabwa ibyokurya.+
11 “Umugi wose cyangwa umudugudu mwinjiyemo, mujye mushaka uwo muri wo ukwiriye, kandi mugume iwe kugeza mugiye.+
12 Nimwinjira mu nzu, musuhuze bene urugo mubifuriza amahoro.
13 Niba iyo nzu ikwiriye, igire amahoro muyifuriza,+ ariko niba idakwiriye, amahoro yanyu abagarukire.
14 Ahantu hose batazabakira cyangwa ngo batege amatwi amagambo yanyu, nimuva muri iyo nzu cyangwa muri uwo mugi, muzakunkumure umukungugu wo mu birenge byanyu.+
15 Ndababwira ukuri ko ku Munsi w’Urubanza, igihugu cy’i Sodomu+ na Gomora kizahabwa igihano cyakwihanganirwa kurusha icy’uwo mugi.+
16 “Dore mbohereje mumeze nk’intama hagati y’amasega.+ Nuko rero, mugire amakenga nk’inzoka,+ ariko mumere nk’inuma mutagira uburiganya.+
17 Mwirinde abantu+ kuko bazabatanga bakabajyana mu nkiko,+ kandi bakabakubitira+ mu masinagogi yabo.+
18 Yee, bazabakurubana babajyane imbere y’abatware n’abami+ babampora, kugira ngo bibe ubuhamya+ kuri bo no ku mahanga.
19 Icyakora nibabatanga, ntimuzahangayike mwibaza uko muzavuga cyangwa icyo muzavuga, kuko ibyo muzavuga muzabibwirwa muri uwo mwanya.+
20 Si mwe muzaba muvuga, ahubwo umwuka wa So ni wo uzaba uvuga binyuze kuri mwe.+
21 Umuvandimwe+ azatanga umuvandimwe we ngo yicwe, na se w’umwana atange umwana we, kandi abana bazahagurukira ababyeyi babo babicishe.+
22 Muzangwa n’abantu bose babahora izina ryanjye,+ ariko uzihangana akageza ku iherezo ni we uzakizwa.+
23 Nibabatotereza mu mugi umwe muzahungire mu wundi.+ Ndababwira ukuri ko mutazarangiza rwose kuzenguruka+ imigi ya Isirayeli Umwana w’umuntu ataraza.+
24 “Umwigishwa ntaruta umwigisha, kandi n’umugaragu ntaruta shebuja.+
25 Birahagije ko umwigishwa amera nk’umwigisha, n’umugaragu akamera nka shebuja.+ Niba abantu barise nyir’urugo Belizebuli,+ ntibazita batyo abo mu rugo rwe, ndetse bakarushaho?
26 Kubera iyo mpamvu rero, ntimukabatinye. Nta kintu gitwikiriwe kitazatwikururwa, kandi nta n’ibanga ritazamenyekana.+
27 Ibyo mbabwirira mu mwijima muzabivugire ahagaragara, kandi ibyo mwumvise mubyongorewe, muzabitangaze muhagaze hejuru y’inzu.+
28 Ntimutinye+ abica umubiri ariko bakaba badashobora kwica ubugingo, ahubwo mutinye+ ushobora kurimburira ubugingo n’umubiri byombi muri Gehinomu.+
29 Mbese ibishwi bibiri ntibigura igiceri kimwe cy’agaciro gake?+ Nyamara nta na kimwe muri byo kigwa hasi So wo mu ijuru atabimenye.+
30 Ndetse n’imisatsi yo ku mutwe wanyu yose irabazwe.+
31 Ku bw’ibyo rero, ntimutinye; murusha ibishwi byinshi agaciro.+
32 “Umuntu wese wemerera imbere y’abantu ko yunze ubumwe nanjye, nanjye nzemerera imbere ya Data uri mu ijuru ko nunze ubumwe na we.+
33 Ariko umuntu wese unyihakanira imbere y’abantu, nanjye nzamwihakanira+ imbere ya Data uri mu ijuru.
34 Ntimutekereze ko naje kuzana amahoro mu isi; sinaje kuzana amahoro,+ ahubwo naje kuzana inkota.
35 Naje gutuma abantu batavuga rumwe, ngo umuhungu ahagurukire se, umukobwa ahagurukire nyina, n’umukazana ahagurukire nyirabukwe.+
36 Koko rero, abanzi b’umuntu bazaba abo mu rugo rwe.
37 Ukunda se cyangwa nyina kuruta uko ankunda, ntakwiriye kuba uwanjye, kandi ukunda umuhungu we cyangwa umukobwa we kuruta uko ankunda, ntakwiriye kuba uwanjye.+
38 Utemera igiti cye cy’umubabaro ngo ankurikire, ntakwiriye kuba uwanjye.+
39 Ushaka gukiza ubugingo bwe azabubura, kandi uhara ubugingo bwe ku bwanjye azabubona.+
40 “Ubakiriye aba anyakiriye nanjye, kandi unyakiriye aba yakiriye n’uwantumye.+
41 Umuntu wakira umuhanuzi kubera ko ari umuhanuzi, azahabwa ingororano y’umuhanuzi,+ kandi umuntu wakira umukiranutsi kubera ko ari umukiranutsi, azahabwa ingororano y’umukiranutsi.+
42 Umuntu wese uha umwe muri aba bato igikombe kimwe gusa cy’amazi afutse yo kunywa, ayamuhereye ko ari umwigishwa, ndababwira ukuri ko atazabura ingororano ye rwose.”+
Yohereze
Yohereze
BIBILIYA-UBUHINDUZI BW'ISI NSHYA
Matayo 10
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISOMO RYA MBERE
Igitabo cy’Ibyakozwe n’Intumwa (Intu 1, 1-11)
1Tewofili we, mu gitabo cyanjye cya mbere nanditse ibyo Yezu yakoze n’ibyo yigishije byose, kuva mu ntangiriro 2kugera ubwo ajyanywe mu ijuru, amaze guha intumwa yari yaritoreye amabwiriza ye, abigirishije Roho Mutagatifu. 3Ni na bo yari yariyeretse nyuma y’ibabara rye ari muzima, abihamya akoresheje ibimenyetso byinshi. Nuko ababonekera mu minsi mirongo ine, abaganirira iby’Ingoma y’Imana.
4Igihe yariho asangira na bo, abategeka ko batazatirimuka i Yeruzalemu, ahubwo ko bazahategerereza ibyo Imana Data yasezeranye. Arababwira ati «Ni na byo mwanyumvanye : 5ngo Yohani yabatirishije amazi, naho mwebwe muzabatirizwa muri Roho Mutagatifu nyuma y’iminsi mikeya.» 6Nuko bakaba bateraniye hamwe, maze baramubaza bati «Nyagasani, ubu se ni ho ugiye kubyutsa ingoma ya Israheli?» 7Arabasubiza ati «Si mwebwe mugenewe kumenya ibihe n’amagingo Data yageneye ubutegetsi bwe bwite, 8ahubwo mugiye guhabwa imbaraga za Roho Mutagatifu uzabazamo, bityo muzambere abahamya i Yeruzalemu, muri Yudeya yose no muri Samariya, ndetse no kugera ku mpera y’isi.»
9Amaze kuvuga atyo azamurwa mu ijuru bamureba, maze igicu kiramukingiriza ntibongera kumubona. 10Uko bagahanze amaso ejuru Yezu amaze kugenda, babona abantu babiri bambaye imyambaro yererana bahagaze iruhande rwabo. 11Barababaza bati «Yemwe bagabo b’i Galileya, ni iki kibahagaritse aho mureba mu ijuru ? Yezu uwo ubavanywemo akajyanwa mu ijuru, azaza nk’uko mumubonye ajya mu ijuru.»
ZABURI (Zab 47 (46), 2-3, 6-7, 8-9)
Inyik/ Imana izamutse bayiha impundu,
Uhoraho azamutse avugirwa n’impanda.
Miryango mwese nimukome yombi,
musingize lmana mu rwamu rw’ibyishimo,
kuko Uhoraho, Umusumbabyose ari Ruterabwoba,
akaba Umwarni w’igihangange ku isi yose. “
Imana izamutse bayiha impundu,
Uhoraho azamutse avugirwa n’impanda.
Nimucurangire Uhoraho, nimucurange !
Nimucurangire Umwami wacu, nimucurange !
Kuko Imana ari yo mwami w’isi yose ;
nimucurange mwimazeyo mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
ISOMO RYA KABIRI
Ibaruwa Mutagatifu Pawulo Intumwa yandikiye Abanyefezi (Ef 1, 17-23)
Bavandimwe, 17Imana y’Umwami wacu Yezu Kristu, Yo Mubyeyi wuje ikuzo, nibahe umutima w’ubwenge n’ubujijuke maze muyimenye rwose. 18Ubonye yamurikiye amaso y’umutima wanyu, mugasobanukirwa n’ukwizera mukesha ubutorwe bwanyu, n’ikuzo rihebuje muzigamiweho umurage hamwe n’abatagatifujwe, 19mugasobanukirwa kandi n’ububasha bwayo butagereranywa yadusesuyeho twebwe abemera ! 20Izo mbaraga zitagira urugero yanazigaragarije muri Kristu, igihe imuzuye mu bapfuye ikamwicaza iburyo bwayo mu ijuru, 21hejuru y’icyitwa Igikomangoma, Igihangange, Ikinyabubasha n’Ikinyabutegetsi cyose, ndetse no hejuru y’irindi zina ryose ryashobora kuvugwa ubu no mu bihe bizaza. 22«Ishyira rero byose mu nsi y’ibirenge bye», kandi mbere ya byose imugira umutwe wa Kiliziya, 23ari yo mubiri n’umusendero w’Uwo lmana ubwayo isendereyemo ku buryo bwose.
IBANGONDIRIMBO RIBANZIRIZA IVANJILI (Zab 47 (46), 6a.10d)
Alleluya Alleluya.
Imana izamutse bayiha impundu,
yatumbagiye hejuru ya byose.
Alleluya.
IVANJILI
+ Matayo (Mt 28, 16-20)
Muri icyo gihe, 16abigishwa cumi n’umwe bajya mu Galileya ku musozi Yezu yari yarabarangiye. 17Bamubonye barapfukama, bamwe ariko bashidikanya. 18Yezu arabegera arababwira ati «Nahawe ububasha bwose mu ijuru no ku isi. 19Nuko rero nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, 20mubatoze gukurikiza ibyo nabategetse byose. Dore kandi ndi kumwe namwe iminsi yose, kugeza igihe isi izashirira.»


text:
Uburyo bwiza bwo gusengera abana bacu no kubaturaho ibyiza
Uburyo bwiza bwo gusengera abana bacu no kubaturaho ibyiza
Gukoresha iyi ngengabihe/kalindari bizadushoboza gusenga no kwitoza kwatura ibintu 31 mu buzima bw’abana bacu twifashisha imirongo ya Bibiliya. Uyikoreshe nk’iyakuyobora buri kwezi; ushobora no gusengera icyarimwe bimwe na bimwe mu gihe ugeze mu mezi adafite iminsi 31. Ubisabe/ubyature kandi wizere ko Imana iri kugenda igira icyo ikora kuri ya magambo watuye ku buzima bw”abana bawe.
1. Agakiza – Salvation
Mana, nsengeye abana banjye ngo babone agakiza kabonerwa muri Yesu Kristo gafatanije n’ubwiza buhoraho. 2 Timoteyo 2:10
2. Ubuntu bw’Imana – God’s Grace
Nsengeye abana banjye ngo bakurire mu buntu bw’Imana no kumenya Yesu Kristo Umwami wacu n’Umukiza. 2 Petero 3:18
3. Urukundo – Love
Data, uhe abana banye kwiga kubaho ubuzima bw’urukundo binyuze mu Mwuka Wera uba muri bo. Abefeso 5:2
4.Ubunyangamugayo – Integrity
Mwami, gukiranuka no gutungana bibe ku bana banjye kuko ibyiringiro byabo biri muri wowe. Zaburi 25:21
5.Kwirinda – Self-control
Data, fasha abana banjye ntibamere nk’abandi benshi ahubwo babe maso kandi babashe kwirinda muri byose bakora. 2 Abatesalonike 5:6
6.Gukunda ijambo ry’Imana – Love for God’s Word
Mana, abana banjye bajye babona ijambo ryawe ko ari iry’igiciro cyinshi kandi ari iryo kwifuzwa kurusha zahabu ndetse ribaryohere cyane kurusha ubuki. Zaburi 19:11
7.Gukiranuka/Kuba uboneye – Justice
Mana, fasha abana banjye gukunda gukiranuka kandi ibyo bakora byose babikore baboneye/batunganye. Zaburi 11:7; Mika 6:8
8.Impuhwe – Mercy
Oh Data, uhe abana banjye kuzura impuhwe n’imbabazi nk’uko uri Mwami. Yakobo 5:11
9. Kubaha
Mana, shoboza abana banjye kubaha buri wese mu buryo bukwirriye nk’uko ijambo ryawe ribitegeka. 1 Petero 2:17
10.Kwigirira icyizere no kwiha agaciro – Self-esteem
Mana, fasha abana banjye kwiremamo icyizere no kumva bafite agaciro bishingiye ku gusobanukirwa ko ubwabo ari umurimo w’intoke zawe (kandi ko wabaremye ubaremeye imirimo myiza). Abefeso 2:10
11.Imbabazi n’umurava – Faithfulness
Reka imbabazi n’umurava ntibikave ku bana banjye, ahubwo babyambare mu ijosi, babyandike ku nkingi z’umutima wawe. Imigani 3:3
12. Gushikama – Courage
Mwami, abana banjye bakomere kandi bashikame/babe abanyamurava/ntibakuke umutima muri kamere yabo no mu bikorwa byabo. (Mukomere mushikame ntimubatinye, ntimubakukire imitima kuko Uwiteka Imana yawe ubwayo izakujya imbere, ntizagusiga ntizaguhāna.) Gutegeka kwa kabiri 31;6
13.Kwera/Kubonera – Purity
Ureme mu bana banjye imitima yera/iboneye. O Mana, kandi wemere uko kwera kw’imitima yabo kugaragare mu buzima bwabo. Zaburi 51:9
14.Ubugwaneza/ubugiraneza – Kindness
Data, nsengeye abana banjye ngo ubahe kugirirana neza hagati yabo ndetse babe abagwaneza kuri buri wese. 1 Abatesalonike 5:15
15.Kugira Ubuntu – Generosity
Mwami, nsengeye abana banjye ngo babe abatunzi ku mirimo myiza kandi bakunde gutanga. 1 Timoteyo 6:18
16. Gukunda amahoro – Peace Loving
Data, shoboza abana banjye gukurikiza ibihesha amahoro. Abaroma 14:19
17. Ibyishimo – Joy
Data uri mu ijuru, uhe abana banjye guhora bafite ibyishimo bitangwa n’Umwuka Wera. 1 Abatesalonike 1:6
18. Kwihanganira ibibagerageza – Perseverance
Mana, igisha abana banjye kwihangana muri byose bakora kandi basiganirwa aho dutegekwa bihanganye. Abaheburayo 12:1
19. Kwicisha bugufi – Humility
Mana, rema mu bana banjye ubushobozi bwo kubasha kwerekana kwicisha bugufi gushyitse/ubugwaneza kuri bose. Tito 3:2
20. Imbabazi – Compassion
Data wera, nsengeye abana banjye ngo ubambike umutima w’imbabazi. Abakolosayi 3:12
21. Inshingano no kwimenya – Responsibility
Mwami, uhe abana banjye kwiga kwimenya no gufata inshingano kuko buri wese azayikorera uwe mutwaro. Abagalatiya 6:5
22.Kunyurwa – Contentment
Data, wigishe abana banjye ibanga ryo kunyurwa muri byose babikesha wowe ubashoboza ukabaha imbaraga. Abafilipi 4:12-13
23. Kwizera – Faith
Mana, shoboza abana banjye kurwana intambara nziza yo kwizera, ngo basingire ubugingo buhoraho ubwo bahamagariwe. 1 Timoteyo 6:12
24.Gukunda gukora – A servant’s Heart
Mana, shoboza abana banjye gukunda gukora kandi bajye bakora n’umutima wabo bose, babyishimiye. Abefeso 6:7
Ibyiringiro – Hope
Mana nyir’ibyiringiro, uzuza abana banjye kwizera kandi barusheho kwiringira babiheshejwe n’imbaraga z’Umwuka Wera. Abaroma 15:13
Kwihangana –Patience
Mana, komeza abana banjye mu mbaraga zose maze babashe gushikama no kwihangana. Abagalatiya 5:22
Gukunda Imana – Passion for the Lord
Mwami, nsengeye imitima y’abana banjye bahagizwe no kugushaka nk’uko impala yahagizwa no gushaka amazi. Zaburi 42:2
Ubwenge – Wisdom
Data, nsengeye abana banjye ngo bagusabe ubwenge kandi ububahe utishama nk’uko wabisezeranyije. Yakobo 1:5
Gusenga ubudasiba – Prayerfulness
Nsabiye abana banjye kwishimira gusenga iteka, ntibacike intege/ntibarambirwe, babihozeho umutima kandi ntibabivemo. Luka 18:1
Gushimira/Kuzirikana – Gratitude
Mwami, shoboza abana banjye kubaho ubuzima bwuzuye umutima uzirikana, kandi bajye bahora bagushima. Abefeso 5:20
Gushira amanga – Boldness
Nsengeye abana banjye ngo ubahe kumenyekanisha ubwiru bw’ubutumwa bwiza bwa Yesu Kristo bashize amanga. Abefeso 6:19
Source: I:MUSIC/Lynn/Lynn’s/Prayers/Praying for our children Frazer Memorial UMC, Montgomery, Alabama 36117 (Adapted from an article written by Bob Hostetler. Used by permission: Pray Magazine)
Henriette Aimee Mutangampundu


text:
“Imana ivuga rimwe, Ndetse kabiri nubwo umuntu atabyitaho.Mu nzozi mu iyerekwa rya nijoro, Igihe abantu bashyizweyo, Basinziriye ku mariri yabo.”Yobu 33:14
Benshi mu bantu batari basobanukirwa,bavuga ko Imana,abandi nabo bagahora bumva ko bahuze cyane bityo bakaba batabona umwanya wo kuvugana n’Imana. Ikibazo ni ukwibaza uburyo wakoresha kugira ngo uvugane nayo cyangwa nayo ivugane nawe.
Izi ni zimwe mu nzira Imana yakoresha mu kuvugana nawe:
1. Imana ivugana natwe mu Ijambo ryayo.
Bibiliya ni igitabo kiyobora ubuzima bwawe, kuko cyerekana inzira iboneye ukwiye kugenderamo, iyo niyo mpamvu ukwiye gufata umwanya ugasoma ijambo ry’Imana buri munsi kugira ngo ribashe kukuyobora. Niba utarisoma buri munsi uba uri gufunga inzira Imana inyuramo igihe ije kuvugana nawe. Ukwiye rero guhora ufuguriye Imana uwo muyoboro wo kuvugana nawe ariwo gusoma Ijambo ry’Imana.
2. Imana ivugana natwe ibinyujije mu bigisha.
Ese waba warigeze ujya mu materaniro ngo wumve umuvugabutumwa cyangwa umwigisha avuga ubutumwa ukumva ari ubutumwa buvuye ku mana? Umuntu ku giti cye ntashobora kumenya icyo buri muntu akwiye kubwirwa ariko Imana yo ivugira rimwe buri wese agahita akuramo ibye.
3. Imana kandi ivugana natwe mu byo tunyuramo.
Iyo Imana ishaka ko uba mu buzima bufite igisobanuro kandi ikabona utarimo ugendera mu ntego ifitiye ubugingo bwawe, ihitamo kugucyaha no gukoresha ibihe bishobora gutuma uyegera kurushaho kugira ngo ibashe kukubwira umugambi ifitiye ubugingo bwawe ndetse n’ibindi byose yashaka ku kubwira.
Ni byo koko gukurikira Imana ntibyoroshye ariko na none umusaruro wo gukurikira Imana ni ukwibera mu mugisha n’ubuzima bufite icyerekezo.


text:
Ikintu gitangaje abantu bibeshya ku mapera
Amapera ni imbuto nziza zifitiye umumaro mwinshi umubiri wacu. Gusa abenshi hari uko bayafata kandi ari ukwibeshya bikba byanabatera kutayarya.
Uzasanga abantu benshi batinya kurya amapera kuko bavuga ko ziriya mbuto zayo zitera kwituma impatwe ( constipation) nyamara igitangaje nuko amapera aza mu buto z ambere eshanu zivura kwituma impatwe kuko zituma igogora rikrwa neza.
Kuba amapera avura impatwe biterwa nuko mu ipera rimwe gusa usangamo 12% bya fibre ukeneye ku munsi, bityo amapera akaba meza mu gufasha igogorwa ry’ibiryo. Ibi biyaha ingufu zo kurwanya kwituma impatwe, bitandukanye nibyo bayavugaho ko ahubwo atera kwituma impatwe.
Byongeho kandi ziriya mbuto z’amapera abantu bakeka ko zabatera constipation, zo zikor aibinyuranye n’ibyo bazikekeraho kuko zifitemo laxatives zihagize zizwiho gutuma amara akora nez amu gihe cy’igogora bigafasha imyanda gusohoka neza nta bibazo by’impatwe iguteye.
Muri make fibre iba mu ipera ryose n’ibiboneka mu imbuto z’amapera zaba izihekenywe zikanoga n’izihekenywe gahoro, byose bifatanya mu gukurwanya imaptwe, ibyo bikaba aribyo bituma amapera yifashishw amu kuvura impatwe aho kuba azitera nkuko bamwe babyibeshyaho.
Gracieuse Uwadata
Ibitekerezo byanyu
-
Dear Gracieuse,
hari ikindi wibagiwe k’umapera.
iyo urwaye Diarhee, ufata ibibabi by’amapera ukabisya ( wavanzemo utuzi duke kuko ubwabyo bitagira amazi)
ugakora concentre y’agatobe kangana n’intama eshatu ukanywa ako kanya ugahita ufuma.
Ibi narabikoze inshuro nyinshi haba kuri jyewe no k’ubana banjye.
Umunsi mwiza
-


text:
Bamwe mu bajyanama b’ubuzima bo mu Murenge wa Ntarabana mu karere ka Rulindo baravuga ko ubuyobozi bw’uyu Murenge bwabimye inkunga y’umuriro ukomoka ku mirasire y’izuba bagenewe na Perezida wa Repubulika.
Aba bajyanama b’ubuzima bavuga ko perezida wa Repubulika yabemereye inkunga y’utwuma tw’imirasire y’izuba none kugeza ubu ngo hakaba hashize amezi hafi abiri batarabona iyo nkunga kandi bazi neza ko yoroherejwe ku biro by’uyu murenge.
Bakanavuga ko ikibabaje ari uko yahawe bamwe abandi ntibayihabwe kandi bose bakora akazi kamwe aho ngo ubuyobozi bwitwaza ko ngo bo bayifite.
Aba bajyanama b’ubuzima basaba ubuyobozi bw’umurenge wa Ntarabana kubarenganura na bo bagahabwa utwo twuma dukurura imirasire y’izuba tugatanga amashanyrazi kugira ngo bakomeze batange umusanzu wabo kuko utwo bafite dupfa ubusa kandi tubahenda bigatuma babura uko bafasha abarwayi cyane cyane iyo ari nijoro.
Ku murongo wa Telephone Umunyamabanga Nshingwabikorwa w’umurenge wa Ntarabana Mutuyeyezu Emilien yabwiye Radio/TV1 dukesha iyi nkuru ko niba hari uwahawe imirasire y’izuba kandi asanzwe afite umuriro w’amashanyarazi byaba ari amakosa gusa ngo ibyakozwe byose bikurikije amabwiriza ya minisiteri y’ubuzima aho ngo umujyanama uhabwa umurasire ari utawufite cyangwa nta muriro w’amashanyarazi afite.
Icyifuzo cy’aba bajyama b’ubuzima ngo ni uko mu gihe bagenewe inkunga runaka bajya bayihabwa bose uko bari nta kurobanura kubayeho.


text:
Rubayiza Ngutete Christa w’imyaka 12, niwe munyeshuri wahize abandi mu bizamini bya Leta bisoza amashuri abanza mu mwaka wa 2016. Ababyeyi be bahishuye ko gukunda gusoma ibitabo ariyo ntwaro yafashije umukobwa wabo gutsinda neza ibizami bya Leta
Rubayiza wigaga mu ishuri rya La Colombière akomoka mu Karere ka Kicukiro. Nyina umubyara, Bazirete, yabwiye Royal TV ko icyatumye umukobwa we atsinda neza ikizamini cya Leta ari ishyaka n’umurava byo guharanira insinzi, byiyongera ku kumufasha kwiga.
Ati “Imbaraga twarazikoresheje ariko inyinshi ni iza Christa kuko ni we wari ufite ishyaka cyane ashaka kwiga, ashaka gutsinda. Mu buzima bwe ubundi akunda gutsinda mu marushanwa yose akora ubona ashaka gutsinda.”
Yagarutse ku ruhare rw’ababyeyi ku nsinzi ya Rubayiza, avuga ko akenshi na kenshi bamutozaga gusoma ibitabo banabimushakira.
Ati “Twamutozaga gusoma ibitabo. Twageragezaga kumutwara mu masomero akagenda agasoma, agafata ifatabuguzi akazana ibitabo, ariko icyabaga gitangaje ni uko yazanaga igitabo ejo akaba yakirangije mbese twari dufite ikibazo cyo guhora tumushakira ibitabo.”
Bazirete avuga ko umwana we atigeze yiga amasomo ya nijoro [Cours du Soir], akagira inama ababyeyi yo kwegera abana bakabafasha gukoresha neza igihe cyabo kandi bakabahwitura igihe barangaye.
Ku myaka 12 y’ amavuko yahize abanyeshuri bakoze ibizami bya Leta bisoza amashuri abanza 2016
Ati “Umwana uko akura ugenda ureba uko ameze, ukamuba hafi ukamutoza kwiga amasaha ye ntayapfushe ubusa cyane, ukamuha n’umwanya wo gukina ntabe mu ikayi gusa akaruhuka ubundi igihe cyo kwiga akiga, yaba yanatsinzwemo gake ukamutera akanyabugabo, yaba yakoze amakosa ukamuhwitura ukamutera.”
Minisiteri y’Uburezi yatangaje ko mu mashuri abanza, abanyeshuri 159 785 barimo abakobwa 55.1% n’abahugu 44.9% ari bo batsinze ikizamini mu bakandida 187 139 bakoze. Gusa mu batsindiye ku inota ryo hejuru abahungu nibo benshi, kuko mu 9957 (5.32% by’abatsinze), bihariye 57.43% abakobwa bagasigara ari 42.57%.


text:
Amasomo y’iki Cyumweru cya Kabiri cya Pasika aragaruka ku ngingo ebyiri by’ingenzi:
- Ingingo ya mbere iratwereka uburyo abakristu bambere bashyiraga hamwe:
Uwo mugenzo mwiza turawusanga mu gitabo cy’ibyakozwe n’Intumwa gikunda gusomwa mu gihe cya Pasika. Luka, umwanditsi w’Igitabo cy’Ibyakozwe n’Intumwa bakunda kwita Ivanjili ya gatanu aratubwira ko Yeruzalemu y’ukuri y’umukristu, ariyo Kiliziya umubyeyi wacu, yubatse ku nkingi enye z’ingenzi kandi ntasimburwa:
1. Iya mbere ni inyigisho z’intumwa, ni ukuvuga kwamamaza hose n’igihe cyose Ivanjili ya Nyagasani ndetse no kuyitega amatwi.
2. Inkingi ya kabiri y’iyi Kiliziya y’Imana ni ugusangira umugati, gusangira Kristu We wadupfiriye akazukira kudukiza kandi akaba ari We uduha impagarike n’ubugingo muri uru rugendo twese turimo. Uwo Kristu duhabwa kandi dusangira akaba ari We kwemera kwacu, akaba ari We bumwe bwacu kuko ari We soko y’urukundo rugomba guhora ruturanga, akaba ari We sima ihuza ubumwe bwacu. Utatiye icyo gihango cy’urukundo, uwangije muntu Yezu yubakiyeho Kiliziya ye, aba akoze amahano kandi aba ahemukiye utubwira ati: «Nimugire amahoro. Nk’uko Data yantumye, nanjye ndabatumye.», maze twatindiganya kwemera ubuhamya aduha akagira ati “Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi, uhubwo ube umwemezi”.
3. Inkingi ya Gatatu igize Kiliziya ya Kristu kandi intumwa zamamaza zishize amanga ni isengesho, rya rindi abemera Kristu bavuga bamurikiwe n’Ijambo ry’Imana n’ukwizera uwadukunze mbere, kandi rikaba rituma abiyambaza bose Rurema bagira umutima umwe. Gusenga bikaba ari ibihaha by’umukristu kuko bimuzanamo akuka keza akagarura amafu, bikamuzanamo icyizere n’imbaraga kandi bikamurinda kuba nyamwigendaho na mpemuke ndamuke. Ibyakozwe n’Intumwa rero birifuza ko twahora tuzirikana ko “Mu ntangiriro ya Kiliziya, abakristu ba mbere bahoraga bashishikariye kumva inyigisho z’Intumwa, gushyira hamwe kivandimwe, kumanyurira hamwe umugati no gusenga”.
Uwo mwahuye mukaganira, mukunga ubumwe, mugasangira, mugasengana Imana, ntibikwiye ko mwahaguruka aho musenyana cyangwa musererezanya. Kubaha buri wese no kumubonamo ishusho y’Imana nibyo bikwiye kuranga abemera Kristu. Ariko nanone, tugomba kwibuka ko kuba abakristu atari uguhurira gusa mu Kiliziya ku cyumweru, ko ahubwo ari ukuhahurira ariko tunyoteye kugira umuryango umwe, umuryango wubaha kandi ukiyubaha, umuryango ugera ubwo ubumwe bwawo busendera hose.
- Ingingo ya Kabiri y’iki cyumweru ni itwereka Tomasiuhagarariye abo bose bagenda gahoro mu kwemera, bahura na byinshi bishobora kubaca intege ariko bakagera ku kwemera guhamye kuko bahuye na Kristu ubamara ubwoba n’impungenge. Nubwo Yezu avuga ko hahirwa abemera batabonye, ntaca intege abashaka kubanza kubona. Arahamagara Tomasi ati ngwino nkwereke maze wemere, ibyo bikaba ari ikimenyetso gikomeye cy’uko ukwemera ari urugendo rimwe na rimwe rukomeye kandi rudusaba imbaraga n’umunaniro byinshi. Kuvuga ngo twabonye Nyagasani ntibihagije, ahubwo Yezu yemera urugendo rwa buri wese, akemera ko buri muntu afite ububasha n’uburenganzira bwo kwemera cyangwa kutemera. Kwemera Nyagasani bidasubirwaho bisaba ubwiyoroshye no guha igihe igihe, bisaba ko ugushaka kwa muntu kugera ubwo kwemera kuyoborwa n’impuhwe nza Nyagasani.
Icyumweru cy’impuhwe z’Imana Papa yohani Pawulo wa II yifuje ko cyaba ku cyumweru cya kabiri cya Pasika, kitubere umwanya wo gusanga Nyagasani, nka Tomasi tumwiture imbere tumubwira tuti Nyagasani kandi Mana yanjye. Nka Tomasi, tujye twibuka ko natwe dukeneye impuhwe z’Imana n’akaboko kayo kadufasha kubyuka iyo twaguye, kadusindagiza iyo byatuyobeye, kakanaduha umugisha kadukomeza.


text:
Ese naba mfite amafaranga ahagije natangiza? Niba udafite amafaranga ahagije yakunyuza mumezi atandatu yambere, amahirwe yawe yogukomeza ntabwo aba ari menshi. Ukeneye amafaranga yagutunga mbere yuko ubucuruzi bwawe butangira kukungukira.
Ese nshobora kubaho igihe ntishyuriwe mugihe? Niba wumva utabaho bivuze ko utarageza igihe cyo kwikorera.
Ese natangira nkora akazi kange k’ubucuruzi nki kiraka? Muri ubu buryo, ugumana akazi kawe kandi ugateza imbere ubucuruzi bwawe.
Ese naba mfite igenamigambi ry’ubucuruzi bwange ryanditse? Niba ntaryo ryandike.
Nabasha gutegereza imyaka itatu cyangwa itanu? Niba igisubizo ari yego, komeza ukore wihanganye.
Ese naba ndi umuhanga bubyo ngiye gukora? Ese ndazwi aho ngiye kubikorera? Niba igisubizo ari yego, menya ko ibi ari byo bizagufasha gushakira isoko ibikorwa byawe, nokubimenyekanisha. Biramutse atari byo ubucuruzi bwawe buzarushaho kukugora.
Ese naba mfite ubumenyi buhagije mu gukoresha mudasobwa, kumenya gutunganya imenyekanisha musoro, nokubika neza amadosiye yange y’ubucuruzi? Niba wumva utabishoboye shaka amafaranga yoguhemba uzajya abikora.
Ufite abantu binzobere bazagufasha? Niba ubafite byaba ari ikintu kingezi kubera ko bagufasha kumenyekana no kugushakira abaterankunga. Igihe utabafite akazi kawe karushaho kukugora.
Ese waba wumva wifitiye ikizere kandi wumva uzi no gufata ibyemezo? Niba udafite ibyo bizakugora kwikorera.
Related Posts by Categories


text:
Uzayobora igihugu agomba kuba ameze neza mu mutwe no ku mubiri
Ibyo ba ba majoro Kayitare na Bayingan ba FPR inkotanyi babwiye Kagame mu Kwakira 1990 igihe bavugaga bati:" wowe Pilato ufite uburwayi bwo mu mutwe no ku mubiri ntiwadutegeka. Genda ubwire Museveni aduhe umusirikare we Rushati aze atuyobore aho gutegetkwa nawe." Ibyo aba bagabo batinyaga byahise bigaragara rugikubita: amaraso n'imiborogo kugeza uyu munsi wa none kubera ubutegetsi bubi bw'umuntu urwaye mu mutwe.
Abanyetanzania nabo basanga ko kuyobora igihugu ari umurimo utoroshye; uwifuza wese kukiyobora agomba kuba afite ubuzima buzira umuze mu mutwe no ku mubiri muri rusange. Ndetse banifashisha Bibiliya bakavuga ko ibisabwa umuntu wese ushaka kuyobora igihugu agomba kuzuza bisa n'ibiri muri Bibiliya Itunganye: UGUTEGEKA KWA KABIRI 17: 15-20. Bakomeza bavuga ko perezida wa Repubulika agomba kubanza gusuzumwa na muganga, ndetse n'abadepite, ,abasenateri n'abandi bategetsi bo mu rwego rwo hejuru bagomba kubanza gusuzumwa na muganga ngo arebe ko nta burwayi bafite, cyane cyane bwo mu mutwe. Democartic Party yemezaga ko ngo Edward Lowasa ari umurwayi, ubibona ukimukubita amaso bikaba atari ngombwa ko anasuzumwa na muganga.
Baramutse bashyizeho umuntu utameze neza mu mutwe no ku mubiri, ngo igihugu cyose gishobora kuzicuza. Aba baturanyi se hari aho bibeshya, iyo Kagame Pawulo aza kumva ibyo Majoro Kayitare na Bayingana bamubwiraga, ubu u Rwanda n'akarere biba bigeze ahaga gutya bitewe no gutegekwa n'umutegetsi urwaye mu mutwe?! Abatanzania umenya barumvise kera ukuntu abambari ba mbere ba FPR bashyizeho Kagame ubu babarizwa mu buhungiro bicuza ikosa bakoze rya rurangiza.
Kagame ngo yashakaga gushyiraho Edward Lowasa ngo ajye amufasha kwambukiriza ku cyambu cya Dar es Salaam ibyo asahura mu bukonde bwe RDCongo
Ishyaka riharanira Demukarasi rya Tanzania ryashinjaga Edward Lokasa kuba ari umugambanyi umunyagitugu Kagame Pawulo ashaka kuzagira igikoresho cye kugirango agire Tanzania Ubukonde bw'Ubwami-nyabami bw'Abahima n'Abatutsi. Kagame Pawulo ngo akaba yarifuzaga ko Edward Lowasa ayobora kugira ngo amufashe kwigarurira icyambu cya Dar es Salaam maze ajye yambukirizaho ibyo asahura mu bukonde bwe bwa RDCcongo. Ibi ngo nibyo Perezida wabo Jakaya Mrisho Kikwete yarwanyije ngo bikamuviramo kwikomwa n'uwo bita Gashakabuhake Pawulo Kagame.
Muri make ngo uwububa abonwa n'uhagaze, FPR yagiye itekinika kuva muri Uganda mu Gushyingo 1987 ubwo yiyamburaga uruhu rwa LUNARI ikambara urw'Inkotanyi, nyamara umugambi wa LUNARI n'amahame yayo nkuko byanditswe muri 1957 ni amwe na FPR nkuko bivugwa na Democratic Party, usibye ko ibi bavuga twe abanyarwanda dusanzwe tubizi kuva muri 1959! Babivuze ukuri rero ngo ushaka kureba neza ubuzutu bw'inkende, arayireka ikurira igiti: uko imyaka ihita indi igataha, niko isi yose izagenda ivumbura ingengabitekerezo y'urukozasoni y'Inkotanyi. Nkuko Shikama ihora ivuga, ntitugomba gutegereza impuhwe za bamwe muri aba banyamahanga bakiri ba BAZUMVARYARI, nitwe tuzi inzira y'umusaraba twatewe n'Ibinywamaraso; bityo, twese Abatutsi, Abahutu n'Abatwa tugomba guhagurukira rimwe tukabibwira ko ibitambo twatanze bihagije. Tugomba kubikora none kuko ejo hazaba ari kera nkuko duhora tubaburira.
BIRACYAZA( Ibice bisigaye biribanda ku mateka, uko L'UNAR na FPR byoretse u Rwanda n'akarere byifashishije ingengabitekerezo y'urukozasoni)
Dg NKUSI Yozefu
shikamaye.blogspot.no
Shikama ku Kuri na Demukarasi


text:
ISOMO RYA MBERE
Umuhanuzi Izayi (Iz 1, 10.16-20)
10Nimwumve ijambo ry’Uhoraho, mwe batware ba Sodoma, mutege amatwi inyigisho y’Imana yanyu, bantu ba Gomora!
16Nimwiyuhagire, mwisukure, nimumvane imbere ibikorwa bibi byanyu, kandi muherukire aho kugira nabi! 17Nimwige gukora ikiri icyiza, muharanire ubutabera, murenganure urengana, murwane ku mpfubyi, mutabare umupfakazi. 18Uhoraho avuze atya: Nimuze tuburane! N’aho ibyaha byanyu byatukura nk’indubaruba, bizahinduka urwererane nk’urubura. Naho niba byatukuraga nk’umuhemba, bizererana nk’ubwoya bw’intama. 19Niba kandi mwemeye kumvira, muzarya ku byiza byeze mu gihugu. 20Naho niba mubyanze, mugakomeza kuganda, inkota ubwayo ni yo izabarya. Uwo ni Uhoraho ubivuze.
ZABURI (Zab 50 (49), 7ab.8, 13-14, 16bc-17, 21ab.23a)
Inyik/ Tugendere mu nzira z’Uhoraho, azatwereka umukiro.
« Tega amatwi, muryango wanjye, ngiye kuvuga;
Israheli we, hari icyo ngiye kugushinja.
Ibitambo untura si byo nguhora,
kuko ibitambo byawe bitwikwa bimpora imbere.
« Ese koko nkeneye kurya inyama z’ibimasa,
cyangwa kunywa amaraso y’amasekurume ?
Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose.
« Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya?
« Ibyo ni byo ukora, none ukabona ko naceceka?
Wibwira se ko meze nkawe?
Untura ibisingizo ho igitambo, ni we umpa ikuzo. »
IBANGONDIRIMBO RIBANZIRIZA IVANJILI (Ezk 18,31)
Nyagasani, Ijambo ryawe ni ukuri,
n’itegeko ryawe rikaba agakiza.
« Nimuzibukire ibyaha byose mwakoze,
maze mwirememo umutima mushya n’umwuka mushya. »
Nyagasani, Ijambo ryawe ni ukuri,
n’itegeko ryawe rikaba agakiza.
IVANJILI
+ Matayo (Mt 23, 1-12)
Muri icyo gihe, 1Yezu abwira rubanda n’abigishwa be ati 2«Abigishamategeko n’Abafarizayi bicaye ku ntebe ya Musa: ‘nuko rero, nimukore kandi mukurikize icyo bababwira cyose, ariko ntimukigane imigenzereze yabo, kuko bavuga kandi ntibakore. 4Bahambira imitwaro iremereye bakayikorera abantu, ariko bo bakanga kuyikozaho n’urutoki ! 5Muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende. 6Bakunda ibyicaro bya mbere aho batumiwe, n’intebe za mbere mu masengero, 7bagakunda kuramukirizwa ku karubanda no kumva abantu babita ‘Mwigisha’ .
8Mwebweho ntimugatume babita ‘Mwigisha’ , kuko Umwigisha wanyu ari umwe gusa, mwese mukaba abavandimwe. 9Ku isi ntimukagire uwo mwita Umubyeyi wanyu, kuko mufite Umwe gusa, Imana Data uri mu ijuru. 10Ntimukemere ko babita “Abayobozi”, kuko mufite Umuyobozi umwe gusa ari we Kristu. 11Umukuru muri mwe azabe umugaragu wanyu. 12Uzikuza wese azacishwa bugufi, naho uzicisha bugufi azakuzwa. »


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 10, 9-18)
Bavandimwe, 9niba wamamarisha umunwa wawe ko Kristu ari Nyagasani, kandi ukemera mu mutima wawe ko Imana yamuzuye mu bapfuye, uzarokorwa. 10Nuko rero, umuntu yemera n’umutima bikamuha ubutungane, yakwamamarisha umunwa bikamuha uburokorwe. 11Kuko Ibyanditswe bivuga ngo «Umwemera wese ntazakozwa isoni. » 12Nta tandukanyirizo rero hagati y’Umuyahudi n’Umugereki : Nyagasani ni umwe kuri bose, akungahaza abamwambaza bose. 13Kuko « umuntu wese uzambaza izina rya Nyagasani, azarokorwa. » 14Bakwiyambaza bate rero Uwo bataremera ? Bakwemera bate se Uwo batarumva ? Bamwumva bate ntawamwamamaje? 15Bamwamamaza bate niba batatumwe ? Nk’uko byanditswe ngo « Mbega ngo biraba byiza ibirenge by’abogeza inkuru nziza !» 16Nyamara si ko bose bumviye Inkuru Nziza. Koko rero Izayi yaravuze ati «Nyagasani, ni nde wemeye inyigisho zacu ?» 17Bityo rero, ukwemera gushingira ku nyigisho, inyigisho na yo ku ijambo rya Kristu. 18Reka nanjye mbaze : mbese ntibumvise ? Barumvise. Ahubwo ndetse ngo « ljwi ryabo ryakwiriye isi yose, n’ijambo ryabo rigera ku mpera z’isi. »
ZABURI (Zab 19 (18), 2-3, 4-5ab)
Inyik/ Ubutumwa bwabo bugera ku mpera z’isi.
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone nta nkuru, nta n’amagambo,
kuko ijwi ryabyo ritumvikana !
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
IVANJILI
IBANGONDIRIMBO RIBANZIRIZA IVANJILI (Yh 1, 40-41)
Alleluya Alleluya.
Andreya wahamagawe bwa mbere,
yabwiye Simoni Petero, umuvandimwe we,
ati « Twabonye Kristu. »
Alleluya.
+ Matayo (Mt 4, 18-22)
18Igihe Yezu yagendaga ku nkombe y’inyanja ya Galileya, abona abavandimwe babiri, Simoni bita Petero na Andereya murumuna we ; bariho baroha inshundura mu nyanja, kuko bari abarobyi. 19Arababwira ati «Nimunkurikire, nzabagira abarobyi b’abantu. » 20Ako kanya basiga aho inshundura zabo, baramukurikira. 21Yigiye imbere, abona abandi bavandimwe babiri, Yakobo mwene Zebedeyi na murumuna we Yohani, bari mu bwato hamwe na se Zebedeyi ; bari ho basana inshundura zabo. Nuko arabahamagara. 22Ako kanya basiga aho ubwato na se, baramukurikira.


text:
Urubuto rw’umugati Artocarpus odoratissimus, Marang
Ubwoko Ururabo rw’umugati (Artocarpus) ruboneka mu moko arenga 60 y’icyatsi kibisi buboneka ahantu hashyushye mu muryango wa Morase (bitanga imbuto ziribwa zifite intete nyinshi mo imbere). Biboneka muri Aziya y’Amajyepfo y’iburasirazuba no mu birwa by’inyanja ya Pasifika. Urubuto rw’umugati ni ubwoko bw’ibiti bifitanye isano ya bugufi umunyinya. Ubwoko bukunze guhingwa cyane ni Artocarpus altilis. Ubundi bwoko nka Artocarpus communis, Artocarpus integer (Cempedak), * Artocarpus heterophyllus* (Urubuto rwa Yakobo, Jackfruit, Nangka) n’ Artocarpus odoratissimus (Marang) nabyo ni ibinyamuryango by’urubuto rw’umugati.
Muri iyi nyandiko turaza kuvuga kuri Marang (Artocarpus odoratissimus). Ni igiti gihora gisa n’icyatsi kibisi gikomoka mu kirwa cya Borunewo muri Indonesiya. Mu gihe, kimera aho gishatse kikagurwa ku masoko asanzwe mu bihugu bukikije Malayiziya, Tayilani na Filipine. Kizwi mu ndimi zo mu karere nka Atau, Keiran, Loloi, Madang, Marang, Pi-ien, Pingan, Tarap, Terap, na Khanun Sampalor. Ubu bwoko ntibuzwi hanze y’ibihugu byavuzwe haruguru. Mu kinani, byibera ahantu hari ubutaka bufite urucucu mu mashyamba ku butumburuke bwegereye metero 1000 hejuru y’inyanja.
Ibiti bya Artocarpus odoratissimus kandi bigira uburebure bwegereye metero 25; kandi amababi yabyo akagira santimetero 50 z’uburebure no hagati ya santimetero 11 na 28 z’ubugali.
Kubera ko cyibangurira, igiti kimwe gishobora gutanga urubuto. Urubuto rw’ibi biti rusa n’icyatsi, ruteye nk’igi, rukagira santimetero 16 z’uburebure na santimetero 13 z’ubugali, rugapima hafi ikilo kandi rukaribwa uko rumeze cyangwa rutetse. Intete nazo zishobora gutekwa mbere yo kuribwa.
Urubuto rw’umugati ni igiti gitanga ubuzima ku baturage bo muri Aziya y’Uburasirazuba bw’amajyepfo. Imbere mu rubuto hasa n’urubura rweruruka, kandi hakaryohera, hagahumura neza nk’urubuto rwa Duriyani (Durio, urubuto ruhumura neza ku isi).
Uburyo bwiza bwo gukwirakwiza Marang Artocarpus odoratissimus ni ugukoresha imbuto. Imbuto zitoshye zimera neza kandi zigatunguka mu butaka nyuma y’icyumweru. Mu gihe, iyo imirama uyibitse mu gihe cy’ibyumweru butatu nibura ntimera neza. Bigatuma, imirama imera neza iyo ihumbitse mu gitaka cy’urucucu, kirimo amazi igihe ikimara gusarurwa Gutubura hakoreshejwe ingeri ntibijya bikunda neza kandi udukoko n’indwara zikunda kwangiza ibi biti.
Igiti cy’Urubuto rw’umugati rwihanganira ubukonje. Bitewe n’inkomoko yacyo y’ahantu hashyuha, ubushyuhe bwo hasi ntibujya bujya munsi ya dogere 7 selisiyusi. Ibi biti bishobora guhingwa mu turere dushyuha mu busitani, ariko bishobora no guhingwa mu nzu cyangwa mu mazu ahingwamo y’icyatsi n’ahandi hose hari ubukonje.
Inkuru ikurikira: Amamesa yihanganira ubukonje Rhapidophyllum hystrix (Amamesa afite amahwa) »»»
Ku wa mbere 31.8.2009 10:22 | Kubisohora ku urupapuro | Ibimera nyaburanga bidasanzwe
Ibyerekeye KPR
Sangira n’abandi uburambe bwawe kubijyanye no gukuza ibimera. Andika inkuru cyangwa inyandiko kubijyanye no kwitabwaho k’ubusitani, gutera, gukuza no kwita ku ibimera n’ibindi bibyerekeyeho. Hanyuma ubitangaze mururimi rwawe kavukire ubinyujije mukinyamakuru cyacu cyivuga ibijyanye n’ibimera cyitwa Botanix.


text:
Imitego irindwi y'amayere y'isi
1. Ubutunzi
- Ubusobanuro - Ibintu ni byo byitabwaho.
- Kugorekwa kwabwo - Uburyo bugoretse bwo kubona isi.
- Umutego - Ndi ibyo ntunze.
- Inkurikizi - Ubukire burenze urugero, kwigwizaho ibintu, gutwarwa n'ibintu, kwita ku by'ubucuruzi, gusuzugura iby'Umwuka.
2. Umurimo
- Ubusobanuro - Ngomba gukora ibintu byinshi mu bugingo.
- Kugorekwa kwawo - Uburyo bugoretse bwo kubona ibikorwa. Gushakira mu bikorwa ibyo Imana yonyine ishobora gutanga.
- Umutego - Ndi ibyo nkora, ibyo mbyaza umusaruro.
- Inkurikizi- Umurimo w'ubwonko, umaramo umuntu. Gushakira ibyubahiro mu bikorwa aho kuba mu Mwami.
3. Nyamwigendaho
- Ubusobanuro - Ngomba kwishingikiriza ku muntu umwe ari we njyewe njyenyine.
- Ukugorekwa kwe - Uburyo bugoretse bw'uko umuntu yibona. Kugira abantu ba nyamwigendaho.
- Umutego - Ni njye soko y'ubugingo bwanjye.
- Ingaruka - Kwigunga, gusuzugura ubutegetsi, kutabasha gukorera hamwe.
4. Gukora nk'uko abandi bakora
- Ubusobanuro - Kwemerwa n'abandi ni iby'ibanze kandi ni ngombwa.
- Kugorekwa kwabyo - Uburyo bugoretse bwo kubona umumaro abandi bamaze cyangwa ibitekerezo byabo.
- Umutego - Ndi uwo abandi bemera ko ndi we.
- Ingaruka - Kwishingikiriza ku gukuzwa, gushakira ibyubahiro mu kwemerwa n'abandi
5. Uko umuntu afata ibintu
- Ubusobanuro - Ibyo umuntu yizera si byo bigira icyo bivuze upfa gusa kugira icyo wizera
- Kugorekwa kwabyo - Uburyo bugoretse bwo kubona ukuri. Byanga kwemera ukuri kugaragara.
- Umutego - Ndi icyo nshaka kwizera.
- Ingaruka - Uko umuntu yumva ibintu mu bugingo, uko yumva Ibyanditswe Byera; ibyo umuntu ahura na byo, kwizera kutagira ibyiringiro, iby'amarangamutima.
6. Iby'isi
- Ubusobanuro - Umuntu ntabwo akeneye idini. Umuntu arihagije.
- Ukugorekwa kwabyo - Uburyo bugoretse bwo kubona umuntu. Ntibyita kuri kamere nkora-cyaha y'umuntu.
- Umutego - Ndihagije kwita ku byanjye
- Ingaruka - Abakristo bo ku cyumweru gusa. Ntibita ku Mana mu bintu byose by'ubugingo cyangwa kutemera Imana.
7. Iby’idini
- Ubusobanuro - Iyo merewe neza, ngomba kujya mu rusengero, n'ibindi, numvira nta kibazo.
- Kugorekwa kwaryo - Uburyo bugoretse bwo kubona Imana.
- Umutego - Nta kibazo kubw’imirimo n'ibikorwa by'idini.
- Ingaruka - Kumenya ukuri ku Mana, kugira uruhare mu bikorwa by'idini, ariko kutagira ukuri kw'imbere mu muntu. Kutabasha gushyira Imana imbere mu bintu byose mu bugingo.
Ibisubizo bya Bibiliya
1. Ubutunzi
- Agaciro Bibiliya Ibuha - Agaciro mu by'Umwuka n'ak'iteka, ubukire.
- Uruhare - Guhindurwa bushya, kwongera guhabwa agaciro, kwiringira Imana aho kuba ibintu.
- Igisubizo - Kubasha gukurikira Imana, umurimo wayo, kwibikira ubutunzi bw'iteka.
2. Umurimo
- Agaciro Bibiliya Iwuha - Umurimo uyobowe na Kristo, ku bwende bwe.
- Uruhare - Ubusabane, amasengesho, kwumva ibintu, guhambuka.
- Igisubizo - Amahoro, kwera imbuto, kuruhuka, kutiyicisha umurimo.
3. Nyamwigendaho
- Agaciro Bibiliya Imuha - Ubugingo bwo kubana n'abandi, abo mukorana, nta mugabo umwe.
- Uruhare - Gukorera hamwe, kwicisha bugufi imbere y'abandi, gukundana.
- Igisubizo - Gukomeza umubiri.
4. Gukora nk'uko abandi bakora
- Agaciro Bibiliya ibiha - Uko Bibiliya ivuga uwo ndi we muri Kristo. Uwemewe, uwe, ushoboye.
- Uruhare - Kumenya kubaho kubw'Umwami turuhukira muri We ngo twumve dufite umumaro.
- Igisubizo - Kwishima, kwishyira ukizana, kubasha gukunda abandi no kubashyira hejuru yawe.
5. Uko umuntu afata ibintu
- Agaciro Bibiliya ibiha - Ibigomba kwemerwa uko biri byo muri Bibiliya.
- Uruhare - Kwiga Bibiliya ukurikije ubusobanuro bwayo bw'ukuri atari ubusobanuro bugoretse.
- Igisubizo - Ibyiringiro, kuyoborwa n'Imana, kumenya ukuri gutanga umudendezo.
6. Iby'isi
- Agaciro Bibiliya ibiha - Uko Bibiliya ibona Imana n'umuntu.
- Uruhare - Kwishingikiriza ku Mana.
- Igisubizo - Kugira Imana mu bice byose by'ubugingo.
7. Iby’idini
- Agaciro Bibiliya iriha - Umurimo wuzuye wa Kristo hamwe no kwumvira.
- Uruhare - Kuruhukira mu murimo wa Kristo, kutaryarya, guhambuka, gusenga, kwizera.
- Igisubizo - Ubushobozi bwo gukunda Imana n'abantu.
240 Izi nyigisho zavanwe mu gitabo cyanditswe na Stephen D. Eyre cyitwa Defeating the Dragons of the World, Resisting the Seduction of False values, InterVarsity Press.
Related Topics: Basics for Christians


text:
Nyamasheke: Isuzuma ry’imihigo ribanziriza irya nyuma ryagaragaje ko akarere gahagaze neza
Akarere ka Nyamasheke karagaragaza ko gafite gahunda ihamye yo kwesa imihigo kagombaga gushyira mu bikorwa muri uyu mwaka w’ingengo y’imari urangira wa 2012-2013.
Ibi byagaragajwe kuri uyu wa kabiri, tariki ya 21/05/2013 ubwo ubuyobozi bw’Intara y’Iburengerazuba bwakoraga isuzuma ribanziriza irya nyuma ry’imihigo mu karere ka Nyamasheke.
Guverineri w’Intara y’Iburengerazuba, Kabahizi Celestin wari uyoboye itsinda riturutse ku Ntara mu rwego rwo kureba aho uturere tugeze dushyira mu bikorwa imihigo Umuyobozi w’akarere yasinyanye na Perezida wa Repubulika, yavuze ko iri genzura rikozwe mu rwego rwo gutegura uturere tw’Intara y’Iburengerazuba ku isuzuma ryo ku rwego rw’Igihugu no kugira ngo harebwe aho tugeze kugira ngo nibiba ngombwa hatangwe inama z’ibigomba gushyirwamo imbaraga kurusha ibindi.
Guverineri Kabahizi yagaragaje ko hari uturere tumwe na tumwe dukora ibikorwa byinshi ariko ntitubashe kubisobanura no kubishakira gihamya, bityo bikatubuza amanota mu gihe cy’isuzuma ry’imihigo. Ikindi iri tsinda ryo ku rwego rw’Intara y’Iburengerazuba rikurikirana ni ukureba niba ibigaragara mu nyandiko ari na byo bigaragara ahakorerwa ibikorwa ku gasozi (kuri terrain).
Muri iki gikorwa cy’isuzuma, Guverineri Kabahizi yashimiye akarere ka Nyamasheke uburyo kagiye kitwara neza mu mihigo y’imyaka yatambutse kandi ashima gahunda nziza y’imikorere y’akazi igaragara muri aka karere ka Nyamasheke.
Uyu muyobozi akaba yongeye kwibutsa ko buri muntu wese afite uruhare kugira ngo imihigo Umuyobozi w’akarere, mu izina ry’abaturage ayobora yagiranye na Perezida wa Repubulika ibashe kugerwaho uko bikwiye.
Nyuma yo kwerekana ibijyanye n’inyandiko zigaragaza imihigo yamaze kugerwaho ndetse n’indi ikiri mu nzira aho igeze, itsinda ryo ku Ntara y’Iburengerazuba ryakomezanyije n’iry’akarere ka Nyamasheke kugira ngo harebwe koko niba ibyanditse biri no mu bikorwa ku gasozi aho bikorerwa.
Iri suzuma ribaye ni ryo ribanziriza irya nyuma rizakorwa n’urwego rw’Igihugu mu kwezi gutaha kwa Kamena, ari na rwo ruzatanga amanota azahesha uturere kwesa imihigo cyangwa se gutsindwa mu ruhando.
Muri rusange, akarere ka Nyamasheke kagaragaza icyizere cy’uko kugeza mu mpera z’uku kwezi kwa Gicurasi, imihigo hafi ya yose